open-index/open-wikipedia-markdown huggingface dataset:
ಮ. ಗು. ಬಿರಾದಾರ

ಡಾ. ಮ. ಗು. ಬಿರಾದಾರವರು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಬಬಲೇಶ್ವರದಲ್ಲಿ ೧೫.೩.೧೯೩೩ ರಲ್ಲಿ ಜನಿಸಿದರು. 

## ಸಾಹಿತ್ಯ
“ಮಗು” ಕಾವ್ಯನಾಮದಿಂದ ಪ್ರಸಿದ್ಧರಾದ ಇವರು ಹಳ್ಳಿಗಾಡಿನ ವಾತಾವರಣದಲ್ಲೇ ಬೆಳೆದುದರಿಂದ ಗ್ರಾಮೀಣ ಸಂಸ್ಕೃತಿಯ ಪ್ರಭಾವಕ್ಕೆ ಒಳಗಾದವರು. ಈ ಕಾರಣದಿಂದ ಜಾನಪದ ಕ್ಷೇತ್ರದಲ್ಲಿ ಮಹತ್ತರ ಸೇವೆಯನ್ನು ಮಾಡಿದ್ದಾರೆ. 

ಪ್ರೊ. ಕುಂದಣಗಾರ ಇವರ ಮಾರ್ಗದರ್ಶನದಲ್ಲಿ “ರತ್ನಾಕರ ವರ್ಣಿ” ವಿಷಯ ಕುರಿತು ಮಹಾಪ್ರಬಂಧವನ್ನು ಬರೆದಿದ್ದಾರೆ. ಜಾನಪದ ಸಮಾಲೋಕನ ಜಾನಪದ ಜೀವಾಳ (೧೯೮೭ ಪುಸ್ತಕ ಅಕಾಡೆಮಿ ಕಲಬುರ್ಗಿ) ಇದರಲ್ಲಿ ಒಟ್ಟು ೧೦ ಸಂಶೋಧನ ಲೇಖನಗಳನ್ನು ಒಳಗೊಂಡಿವೆ. ಸಾಗರ ಸಿಂಪಿ (೧೯೯೦ ಕನ್ನಡ ಸಾಹಿತ್ಯ ಪರಿಷತ್, ಬೆಂಗಳೂರು) ಇದಕ್ಕೆ ಸಂಬಂಧಿಸಿದಂತೆ ಅವರ ಬದುಕು ಬರಹಗಳ ವಿಹಂಗಮ ನೋಟವನ್ನು ನೀಡಬಲ್ಲ ಕೃತಿಯಾಗಿದೆ. ಇದರಲ್ಲಿ ೯ ಅಧ್ಯಾಯಗಳಾಗಿ ವಿಂಗಡಿಸಿದ್ದಾರೆ. ಒಟ್ಟಾರೆ ಅವರ ಸಾಹಿತ್ಯ ಬರಹಗಳ ಬಗ್ಗೆ ನೋಟ ಬೀರಿದ್ದಾರೆ. ಮೆಟ್ನಳ್ಳಿ ಹಸನ ಸಾಹೇಬರ ತತ್ವ ಪದಗಳು ‘ಯಯಾತಿ’ ಡಾ. ಲಠ್ಠೆಯವರೊಂದಿಗೆ (೧೯೯೧ ಪ್ರಸಾರಾಂಗ, ಗುಲಬರ್ಗಾ ವಿಶ್ವವಿದ್ಯಾಲಯ, ಗುಲಬುರ್ಗಾ) ಯಕ್ಷಗಾನಕ್ಕೆ ಸಂಬಂಧಿಸಿದ ಪ್ರಕಾರಗಳಲ್ಲಿರುವ ದೊಡ್ಡಾಟಗಳ ಕೃತಿ. ಇವು ಇವರ ಪ್ರಮುಖ ಜಾನಪದ ಕೃತಿಗಳು. 

ಹರದೇಶಿ ನಾಗೇಶಿ ಮತ್ತು ನೂರೆಂಟು ಕಥೆಗಳು ಇತರರೊಂದಿಗೆ ಸಂಪಾದಿಸಲ್ಪಟ್ಟ ಕೃತಿಗಳು. ಇವರ ೧೧೦ಕ್ಕೂ ಹೆಚ್ಚು ಸಂಶೋಧನ ಲೇಖನಗಳು ಪ್ರಕಟಗೊಂಡಿವೆ. ಅದರಲ್ಲಿ ಜಾನಪದಕ್ಕೆ ಸಂಬಂಧಪಟ್ಟ ಲೇಖನಗಳು ಅಧಿಕವಾಗಿವೆ. ಇತ್ತೀಚೆಗೆ ‘ಹೋಳಿ ಹಾಡು’ಗಳು ಎನ್ನುವ ಇವರ ಕೃತಿ ಕನ್ನಡ ಪುಸ್ತಕ ಪ್ರಾಧಿಕಾರದಿಂದ ಪ್ರಕಟಗೊಂಡಿದೆ.

## ವೃತ್ತಿ
ಡಾ. ಮ. ಗು. ಬಿರಾದಾರ ಅವರು ಗುಲಬರ್ಗಾ ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಸಂಸ್ಥೆಯಲ್ಲಿ ಪ್ರಾಧ್ಯಾಪಕ ಅದರ ಮುಖ್ಯಸ್ಥರಾಗಿ ಮತ್ತು ಪ್ರಸಾರಾಂಗದ ನಿರ್ದೇಶಕರಾಗಿ ಸೇವೆ ಸಲ್ಲಿಸಿ ನಿವೃತ್ತಿಯಾಗಿದ್ದಾರೆ. ಗೋಕಾಕ ಚಳುವಳಿಯಲ್ಲಿ ಮುಖ್ಯಪಾತ್ರ, ಪುಸ್ತಕ ಅಕಾಡೆಮಿಯ ಅಧ್ಯಕ್ಷ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿ ಸದಸ್ಯ, ಇವರ ಜಾನಪದ ಸೇವೆಯನ್ನು ಗಮನಿಸಿ ೧೯೯೪ ರಲ್ಲಿ ಮುಂಡರಗಿಯಲ್ಲಿ ಜರುಗಿದ ಅಖಿಲ ಕರ್ನಾಟಕ ೨೩ನೇ ಜಾನಪದ ಸಮ್ಮೇಳನದ ಸರ್ವಾಧ್ಯಕ್ಷರನ್ನಾಗಿ ಆಯ್ಕೆ ಮಾಡಿರುವುದು, ಅವರು ಜಾನಪದ ಸಾಹಿತ್ಯ ಕ್ಷೇತ್ರಕ್ಕೆ ಸಲ್ಲಿಸಿದ ಕೊಡುಗೆಗೆ ಸಂದ ಗೌರವ ಎಂದು ಹೇಳಬಹುದು.

ವರ್ಗ:ಚುಟುಕು
ವರ್ಗ:ಸಾಹಿತಿಗಳು
ಡಾ. ಬಿ. ಬಿ. ಬಿರಾದಾರ

ಡಾ.ಬಿ.ಬಿ.ಬಿರಾದಾರರು ೧೮.೪.೧೯೪೯ರಲ್ಲಿ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಕತ್ನಳ್ಳಿಯಲ್ಲಿ ಜನಿಸಿದ್ದಾರೆ.

## ಸಾಹಿತ್ಯ
‘ಉತ್ತರ ಕರ್ನಾಟಕದ ಹಂತಿ ಒಂದು ಜಾನಪದ ಅಧ್ಯಯನ’ ಎಂಬ ವಿಷಯದ ಮೇಲೆ ಸಂಶೋಧನೆ ನಡೆಸಿ ೧೯೯೨ ಪಿಎಚ್.ಡಿ ಪದವಿಯನ್ನು ಪಡೆದಿದ್ದಾರೆ. ಹಾಗೇ ಜನಪದದ ಬಗ್ಗೆ ೮ ಕೃತಿಗಳನ್ನು ಪ್ರಕಟಿಸಿದ್ದಾರೆ. ಬೆತ್ತಲೆ ಗಾದೆಗಳು (೧೯೮೧) ಬೆತ್ತಲೆ ಹೋಳಿ ಹಾಡುಗಳು (೧೯೮೩ ಸಮಾಜ ಪುಸ್ತಕಾಲಯ, ಧಾರವಾಡ) ಆರು ಅಧ್ಯಾಯಗಳನ್ನೊಳಗೊಂಡ ಬೆತ್ತಲೆ ಹೋಳಿ ಹಾಡುಗಳ ಸಂಗ್ರಹ ಇದರಲ್ಲಿವೆ. ಜಾನಪದ ಜಾಣ್ಮೆ (೧೯೮೨) ಜಾನಪದ ನಿಧಿ (೧೯೯೬) ಜಾನಪದ ಸಿರಿ (೧೯೯೭) ‘ಹೋಳಿ’ ಜಾನಪದ ನಾಟಕ, ಶೃಂಗಾರ ಲಾವಣಿಗಳು (೧೯೯೮ ಜ್ಯೋತಿ ಪ್ರಕಾಶನ, ಧಾರವಾಡ) ಇದು ೪೬ ಶೃಂಗಾರ ಲಾವಣಿಗಳನ್ನು ಒಳಗೊಂಡ ಸಂಗ್ರಹ ಕೃತಿ. ಸಹಜ ಶೃಂಗಾರ ಲಾವಣಿಗಳು, ವಿಪ್ರಲಂಭ ಶೃಂಗಾರ ಲಾವಣಿಗಳು, ಸಂಭೋಗ ಶೃಂಗಾರ ಲಾವಣಿಗಳು ಇವೆ. ಜನಪದ ಗಣಿತ (೨೦೦೦) ಅಲ್ಲದೆ ೩೦ಕ್ಕೂ ಹೆಚ್ಚು ಜಾನಪದ ಸಂಶೋಧನ ಲೆಖನಗಳನ್ನು ಹೊರತಂದಿದ್ದಾರೆ. ಇವರ ಮಾರ್ಗದರ್ಶನದಲ್ಲಿ ಇಲ್ಲಿಯವರೆಗೆ ೩ ಜನ ಪಿಎಚ್.ಡಿ ಪದವಿ ಹಾಗೂ ೭ ಜನ ಎಂಫಿಲ್ ಪದವಿ ಪಡೆದಿದ್ದಾರೆ. ಈಗ ಕರ್ನಾಟಕ ವಿಶ್ವವಿದ್ಯಾಲಯ ಡಾ. ಆರ್. ಸಿ. ಹಿರೇಮಠ ಕನ್ನಡ ಅಧ್ಯಯನ ಪೀಠದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

ವರ್ಗ:ಚುಟುಕು
ವರ್ಗ:ಸಾಹಿತಿಗಳು
ದಾನಪ್ಪ ಜತ್ತಿ ಶಾಸ್ತ್ರಿ

**ದಾನಪ್ಪ ಜತ್ತಿ ಶಾಸ್ತ್ರಿ** ಸಾಹಿತಿ, ಪ್ರವಚನಕಾರ ಹಾಗೂ ಕೀರ್ತನಕಾರರು.

## ಪರಿಚಯ
ದಾನಪ್ಪ ಜತ್ತಿಶಾಸ್ತ್ರಿಯವರು ಹುಟ್ಟಿದ್ದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ತಿಕೋಟದಲ್ಲಿ. ತಂದೆ ಸಿದ್ರಾಮಪ್ಪ ಜತ್ತಿ, ತಾಯಿ ದೊಡ್ಡಮ್ಮ. ಪ್ರಾರಂಭಿಕ ಶಿಕ್ಷಣ ತಿಕೋಟದಲ್ಲಿ.

ಓದು ಮುಂದುವರೆಸಲಾಗದ ಪರಿಸ್ಥಿತಿಯಿಂದ ಬಂದ ಅಡೆ-ತಡೆ. ಆದರೆ ಪ್ರವಚನ, ಕೀರ್ತನೆ ಹೇಳುವ ಕಲೆ ಬಾಲ್ಯದಿಂದಲೇ ಸಿದ್ಧಿಸಿದ ವಿದ್ಯೆ. ಚಿಕ್ಕ ವಯಸ್ಸಿನಿಂದಲೇ ರಂಗಭೂಮಿಯಿಂದ ಆಕರ್ಷಿತರು. ಸ್ತ್ರೀ ಪಾತ್ರದಲ್ಲಿ ಪಡೆದ ಜನ ಮೆಚ್ಚುಗೆ. ಧಾರವಾಡದ ಆಕಾಶವಾಣಿ ಕೇಂದ್ರದಿಂದ ಬಿತ್ತರಗೊಂಡ ಹಲವಾರು ನಾಟಕಗಳು.
ಬಸವಾದಿ ಪ್ರಥಮರ ಚರಿತ್ರೆ, ದಾಸ ಸಾಹಿತ್ಯ, ವಚನ ಸಾಹಿತ್ಯಗಳ ದಾರ್ಶನಿಕ ತತ್ತ್ವ ನಿರೂಪಣೆ, ಸಂಗೀತದೊಂದಿಗೆ ವೈಜ್ಞಾನಿಕ ನೆಲೆಗಟ್ಟಿನ ಮೇಲೆ ಭಾವೈಕ್ಯತೆಯ ಮತ್ತು ರಾಷ್ಟ್ರೀಯ ಪ್ರಜ್ಞೆಯೊಂದಿಗೆ ಜನಸಮುದಾಯಕ್ಕೆ ಮುಟ್ಟಿಸುವಲ್ಲಿ ಅದ್ವಿತೀಯರು. ಹಲವಾರು ಸಾಹಿತ್ಯ ಕೃತಿಗಳ ರಚನೆ. ಕಥಾಸಂಕಲನ-ಅಮೂಲ್ಯ ಕಾಣಿಕೆ, ಕವನ ಸಂಕಲನ- ಭಾವ ಸೌರಭ, ಹನಿಗವನ ಸಂಕಲನ-ಭಾವತರಂಗ, ಸಂಪಾದಿತ-ಬಸವತತ್ತ್ವ ದರ್ಶನ, ವಚನ ಸಂಕಲನ-ವಚನಾಮೃತ. ಉಪನ್ಯಾಸಮಾಲಿಕೆ ಕೃತಿ-ಶರಣರು ನಕ್ಕಾಗ. ಹಲವಾರು ಕಥೆ, ಕವಿತೆ, ಹನಿಗವನಗಳು ನಾಡಿನ ಪ್ರಮುಖ ಪತ್ರಿಕೆಗಳಲ್ಲಿ ಪ್ರಕಟ. ನಾಡಿನ ಹಲವಾರು ಕವಿಗಳು ಇವರನ್ನು ಕುರಿತು ಬರೆದ ಕವಿತಾ ಸಂಕಲನ “ಬೆಳ್ಳಿ ಸಿರಿ” ಮತ್ತು “ಗುಮ್ಮಟ ನಾಡಿನ ಕೀರ್ತನಕಾರ” ಎಂಬ ಹೆಸರಿನಿಂದ ಪ್ರಕಟಿತ.

## ಪ್ರಶಸ್ತಿ
ಕರ್ನಾಟಕ ರಾಜ್ಯ ಸಂಗೀತ ಮತ್ತು ನೃತ್ಯ ಅಕಾಡಮಿಯ ವತಿಯಿಂದ ಕಥಾ ಕೀರ್ತನಕ್ಕಾಗಿ ‘ಕರ್ನಾಟಕ ಕಲಾತಿಲಕ’ ಎಂಬ ಬಿರುದಿನೊಂದಿಗೆ ಪ್ರಶಸ್ತಿ, ಸನ್ಮಾನ.

## ಅಭಿನಂದನ ಗ್ರಂಥ
* ‘ದಾನಸಿರಿ.’

## ನಿಧನ
ದಿನಾಂಕ: ೧೦-೧೨-೨೦೦೫ರಂದು ನಿಧನ ಹೊಂದಿದರು.
## ಉಲ್ಲೇಖಗಳು 
ವರ್ಗ:ಚುಟುಕು
ವರ್ಗ:ಸಾಹಿತಿಗಳು
ಆದ್ಯರಾಮಾಚಾರ್ಯ

ಆದ್ಯರಾಮಾಚಾರ್ಯರು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ತಾಲ್ಲೂಕಿನ ಲಚ್ಯಾಣದವರು.

## ಜನನ
ಆದ್ಯ ರಾಮಾಚಾರ್ಯರು ಹುಟ್ಟಿದ್ದು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ತಾಲ್ಲೂಕಿನ ಲಚ್ಯಾಣದಲ್ಲಿ ೧೪ ರ ನವಂಬರ್ ೧೯೨೪ರಲ್ಲಿ. ತಂದೆ ಸೇತುರಾಮಾ ಚಾರ್‌ಆದ್ಯ, ತಾಯಿ ಕಾಶೀಬಾಯಿ.

## ಪರಿಚಯ
ಉತ್ತರಾಧಿ ಮಠದ ವೇದೇಶ ತೀರ್ಥದಲ್ಲಿ ಮನೆತನದ ಪೂರ್ವಜರು ವ್ಯಾಸಂಗ ಮಾಡಿದ್ದಕ್ಕೆ ಮನೆತನಕ್ಕೆ ಬಂದ ಗೌರವ ಬಿರುದು ‘ಆರ್ಯ’. ಸ್ವಾತಂತ್ರ್ಯ ಸಂಗ್ರಾಮ, ಗಡ ವಿವಾದ, ಕರ್ನಾಟಕ ಏಕೀಕರಣಕ್ಕಾಗಿ ದುಡಿದರು. ಪ್ರಾರಂಭಿಕ ಶಿಕ್ಷಣ ಲಚ್ಯಾಣ ಮತ್ತು ಭುಯ್ಯಾರ ಶಾಲೆಗಳಲ್ಲಿ, ಮಾಧ್ಯಮಿಕ ಶಿಕ್ಷಣ ಬಿಜಾಪುರದ ದರ್ಬಾರ ಹೈಸ್ಕೂಲಿನಲ್ಲಿ. ಸ್ವಾತಂತ್ರ್ಯ ಚಳವಳಿಯಿಂದ ಪ್ರೇರಿತರಾಗಿ ಚಳವಳಿಯಲ್ಲಿ ಭಾಗಿ, ವಿದ್ಯೆಗೆ ವಿರಾಮ. ಉದ್ಯೋಗಕ್ಕೆ ಸೇರಿದ್ದು ಬಿಜಾಪುರದಲ್ಲಿ ಫ. ಗು. ಹಳಕಟ್ಟಿಯವರ ಮುದ್ರಣಾಲಯದಲ್ಲಿ ಕೆಲಕಾಲ. ತಂದೆ ಸೇತೂರಾಮಾಚಾರ್ಯರಿಗೆ ಮೈಸೂರು ಅರಮನೆಯಲ್ಲಿ ಭಾಗವತ ಪ್ರವಚನಕ್ಕೆ ಬಂದ ಆಹ್ವಾನ. 

ರಾಮಾಚಾರ್ಯರೂ ಮೈಸೂರು ಸೇರಿ ‘ಉಷಾ ಸಾಹಿತ್ಯ ಮಾಲೆ’ಯಲ್ಲಿ ಕಂಡುಕೊಂಡ ಉದ್ಯೋಗ. ನಂತರ ಬೆಂಗಳೂರಿಗೆ ವಲಸೆ ಬಂದು ಸಂಪಾದಿಸಿದ್ದು ಕನ್ನಡ ಸಾಹಿತ್ಯ ಪರಿಷತ್ತಿನಲ್ಲಿ ಕೆಲಸ. ಈ ಸಂದರ್ಭದಲ್ಲಿ ಬೆಳೆದ ಸಾಹಿತ್ಯ ಪರಿಚಾರಿಕೆ, ಕೃತಿರಚನೆ, ಸಂಶೋಧನೆ ಮುಂತಾದವುಗಳಲ್ಲಿ ತೋರಿದ ಆಸಕ್ತಿ. ಸರಕಾರ ರಚಿಸಿದ ‘ಗಡಿನಾಡು ಸಮಿತಿ’ಗಾಗಿ, ‘ಅಖಿಲ ಕರ್ನಾಟಕ ಗಡಿನಾಡು ಸಮಿತಿ’ ಎಂಬ ಖಾಸಗಿ ಸಮಿತಿ ನೇಮಕಗೊಂಡಾಗ ಅದರ ಪ್ರಧಾನ ಕಾರ್ಯದರ್ಶಿಯಾಗಿ ಆಯ್ಕೆ. 
ಮಹಾರಾಷ್ಟ್ರ, ತಮಿಳುನಾಡು, ಆಂಧ್ರದ ಗಡಿಪ್ರದಶದಲ್ಲೆಲ್ಲಾ ಸಂಚರಿಸಿ, ವಾಸ್ತವಾಂಶಗಳನ್ನು ಸಂಗ್ರಹಿಸಿ ಸರಕಾರದ ಸಮಿತಿಗೆ ನೀಡಿದ ಮಹತ್ವದ ಅಂಶಗಳು. ಹವ್ಯಾಸಕ್ಕಾಗಿ ಬರವಣಿಗೆಯನ್ನು ಪ್ರಾರಂಭಿಸಿದ ರಾಮಾಚಾರ್ಯರಿಗೆ ಅದೇ ಪ್ರಮುಖ ವೃತ್ತಿಯಾಯಿತು. 

ಸಂಯುಕ್ತ ಕರ್ನಾಟಕ, ಕರ್ಮವೀರ, ಕಸ್ತೂರಿ ಪತ್ರಿಎಕಗಳಿಗಾಗಿ ಬರೆದ ನೂರಾರು ವಿದ್ವತ್‌ಪೂರ್ಣ ಲೇಖನಗಳು. ಹುಟ್ಟಿದ ಕೋಟೆ ಕೊತ್ತಲಗಳ ನಾಡಾದ ಬಿಜಾಪುರದ ಪ್ರೇರಣೆಯಿಂದ ರಚಿಸಿದ ಐತಿಹಾಸಿಕ ಕೃತಿಗಳು ಹಲವಾರು. ಹನುಮಧ್ವಜ ಹಾರಿತು, ಸೂರ್ಯಾಸ್ತ, ವಿಜಾಪುರದ ಪತನ, ಶಂಭೂ, ಶ್ರೀದರ್ಶನ, ಶ್ರೀ ಸಮರ್ಥ, ಧನಂಜಯ, ಕಾಶ್ಮೀರದ ಜ್ವಾಲಾಮುಖಿ, ಮಾತೃಛಾಯ, ವಿಕ್ರಾಂತ ಕೇಸರಿ, ಭಾರತೀಯ ಮುಸಲ್ಮಾನರ ಶೋಧ ಹಾಗೂ ಬೋಧ, ರಂಭಾ, ಪ್ರಸನ್ನ ವೆಂಕಟ, ರಾಜಯೋಗಿ ಮುಂತಾದ ಕೃತಿಗಳು. 

‘ರಾಜಯೋಗಿ’ಯು ಶಿವಾಜಿ ಮಹಾರಾಜರನ್ನು ಕುರಿತ ಅಧ್ಯಯನ ಪೂರ್ಣ ಕಾದಂಬರಿ ಎನಿಸಿ ಮಹಾರಾಷ್ಟ್ರದ ಸಂಶೋಧಕ, ಸಾಹಿತಿಗಳ ಗಮನ ಸೆಳೆದ ಕೃತಿ. ಮಹಾಭಾರತದ ಕರ್ಣನ ವ್ಯಕ್ತಿ ಚಿತ್ರಣದ ‘ರಾಧೇಯ’ ಮೂರು ಮುದ್ರಣ ಹಾಗೂ ಇಂಗ್ಲಿಷ್‌ಗೆ, ‘ಆಚಾರ್ಯದ್ರೋಣ’ ಎರಡು ಮುದ್ರಣ ಹಾಗೂ ಮಲಯಾಳಂಗೆ ಅನುವಾದಗೊಂಡ ಕೃತಿಗಳು. ೧೦ ಸಾಮಾಜಿಕ ಕಾದಂಬರಿಗಳು, ೧೨ ಧಾರ್ಮಿಕ ಗ್ರಂಥಗಳು, ತಿರುಪತಿಕ್ಷೇತ್ರ ಮತ್ತು ಶ್ರೀಕೃಷ್ಣ ದ್ವಾರಕಾ ಎಂಬ ಎರಡು ಕ್ಷೇತ್ರ ಪರಿಚಯ ಕೃತಿಗಳು, ೮ ಸಂಪಾದಿತ ಗ್ರಂಥಗಳೂ ಸೇರಿ ಒಟ್ಟು೬೦ ಕ್ಕೂ ಹೆಚ್ಚು ಕೃತಿ ಪ್ರಕಟಿತ. 

## ಗೌರವ
ಹಲವಾರು ಸಮಿತಿಗಳಲ್ಲಿ ಹೊತ್ತು ಜವಾಬ್ದಾರಿಯುತ ಸ್ಥಾನಗಳು. ಲೋಕಮಾನ್ಯ ತಿಲಕರ ಶತಮಾನೋತ್ಸವ ಸಮಿತಿ, ಮೈಸೂರ ಮಹಾರಾಜ ಸಂಸ್ಕೃತ ಕಾಲೇಜಿನ ಆಗಮ ಪರೀಕ್ಷಾ ವಿಭಾಗದ ಸಲಹಾ ಸಮಿತಿ, ಅಖಿಲ ಭಾರತ ಕಾಂಗ್ರೆಸ್ ಕಮಿಟಿ ಕಾರ್ಯದರ್ಶಿ, ತಿರುಪತಿ ದಾಸ ಸಾಹಿತ್ಯ ಪ್ರಾಜೆಕ್ಟ್ ಮತ್ತು ಪ್ರಾಚೀನ ಗ್ರಂಥಗಳ ಮುದ್ರಣ ಅನುದಾನ ಸಮಿತಿ, ಕರ್ನಾಟಕ ಸಾಹಿತ್ಯ ಅಕಾಡಮಿ ಸದಸ್ಯರಾಗಿ, ಅಖಿಲ ಭಾರತ ಮಾಧ್ವ ಮಹಾಮಂಡಲದ ಕಾರ್ಯಕಾರಿಸಮಿತಿಯ ಸದಸ್ಯರಾಗಿ, ಹಲವಾರು ಧಾರ್ಮಿಕ ಸಂಸ್ಥೆಗಳ, ದೇವಸ್ಥಾನಗಳ ಸಂಚಾಲಕರಾಗಿಯೂ ಸಲ್ಲಿಸಿದ ಸೇವೆ. ಆದ್ಯರಾಮಾಚಾರ್ಯರಿಗೆ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ, ತಂಜಾವೂರಿನ ಇತಿಹಾಸ ರಚನೆಗಾಗಿ ವಿಶ್ವೇಶ್ವರಯ್ಯ ಎಂಜಿನಿಯರಿಂಗ್ ಪ್ರತಿಷ್ಠಾನದಿಂದ ಬಂಗಾರದ ಪದಕ, ಕರ್ನಾಟಕ ರಾಜ್ಯ ಸಾಮಾಜಿಕ ಹಿತರಕ್ಷಣೆ ಮತ್ತು ಸಾಂಸ್ಕೃತಿಕ ಸಂಘದಿಂದ ಸನ್ಮಾನ, ಪೇಜಾವರ ವಿಶ್ವೇಶ ತೀರ್ಥರಿಂದ, ಪುತ್ತಿಗೆ ಮತ್ತು ಉತ್ತರಾಧಿ ಮಠಾಧೀಶರಿಂದ ಗೌರವಗಳು, ಬೆಂಗಳೂರಿನ ಜ್ಞಾನ ಜ್ಯೋತಿ ಕಲಾಮಂದಿರ ಮುಂತಾದವುಗಳಿಂದ ದೊರೆತ ಸನ್ಮಾನ ಗೌರವಗಳನ್ನು ಪಡೆದ ಆದ್ಯರು.

## ನಿಧನ
ದಿನಾಂಕ: ೪.೧೨.೨೦೧೦ರಲ್ಲಿ ತೀರಿಕೊಂಡರು.

ವರ್ಗ:ಚುಟುಕು
ವರ್ಗ:ಸಾಹಿತಿಗಳು
ಸುಮನ್ ಶರ್ಮಾ

**ಸುಮನ್ ಶರ್ಮಾ** ಭಾರತದ ಮಾಜಿ ಬಾಸ್ಕೆಟ್ ಬಾಲ್ ಆಟಗಾರ್ತಿ. ಕ್ರೀಡಾ ಕ್ಷೇತ್ರದಲ್ಲಿನ ಸಾಧನೆಗಾಗಿ ಅವರು ೧೯೮೩ ರಲ್ಲಿ ಬಾಸ್ಕೆಟ್‌ಬಾಲ್ ನಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು. ಅವರು ಬಾಸ್ಕೆಟ್‌ಬಾಲ್ ನಲ್ಲಿ ಅರ್ಜುನ ಪ್ರಶಸ್ತಿ ಪಡೆದ ಮೊದಲ ಮಹಿಳೆ.  ಶರ್ಮಾ ಅವರು ಭಾರತೀಯ ಬ್ಯಾಸ್ಕೆಟ್ ಬಾಲ್ ಆಟಗಾರರ ಸಂಘದ ಮೊದಲ ಉಪಾಧ್ಯಕ್ಷರಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪ.ಗು.ಸಿದ್ಧಾಪುರ

ಕುಂಚ ಹಿಡಿದು ಬಣ್ಣ ತುಂಬಿ ಬಿಡಿಸಿಟ್ಟ ಚಿತ್ರಗಳಲ್ಲಿ ಮಕ್ಕಳು ಆಕರ್ಷಿತರಾದಂತೆ ಸುಂದರವಾದ ಮಕ್ಕಳ ಪದ್ಯ ಬರೆದು, ಮಕ್ಕಳ ಮನಸ್ಸನ್ನು ಗೆದ್ದಿರುವ ಪರಗೊಂಡ ಗುರುಪಾದಪ್ಪ ಸಿದ್ಧಾಪುರರವರು.

## ಜನನ
ಹುಟ್ಟಿದ್ದು ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿಯಲ್ಲಿ. ತಂದೆ ಗುರುಪಾದಪ್ಪ, ತಾಯಿ ಯಮುನಾ ಬಾಯಿ.

## ಶಿಕ್ಷಣ
ಬಾಲ್ಯದಲ್ಲಿಯೇ ತಾಯಿಯ ಪ್ರೀತಿಯಿಂದ ವಂಚಿತರಾದರೂ ಪ್ರಾರಂಭಿಕ ಶಿಕ್ಷಣ ಪಡೆದಿದ್ದು ತಾಯಿಯ ತವರೂರಾದ ದಾಶ್ಯಾಳದಲ್ಲಿ. ಪ್ರೌಢಶಾಲಾ ಶಿಕ್ಷಣ ಬಬಲೇಶ್ವರದಲ್ಲಿ. ಗದಗದ ವಿಜಯ ಕಲಾಮಂದಿರದಲ್ಲಿ ಕಲೆಯಲ್ಲಿ ಪಡೆದ ಸ್ನಾತಕೋತ್ತರ ಪದವಿ. (ಎಂ.ಎ. ಆರ್ಟ್ ಮಾಸ್ಟರ್) ಹಾಗೂ ಹಂಪಿ ವಿಶ್ವವಿದ್ಯಾಲಯದಿಂದ ಪಡೆದ ಎಂ.ಎ (ಕನ್ನಡ) ಪದವಿ.

## ಉದ್ಯೋಗ
ಉದ್ಯೋಗಕ್ಕಾಗಿ ಸೇರಿದ್ದು ಬಸವನಬಾಗೇವಾಡಿ ತಾಲ್ಲೂಕಿನ ಮುಳವಾಡ ಗ್ರಾಮದ ಶ್ರೀ ಚನ್ನ ಮಲ್ಲಿಕಾರ್ಜುನ ಪ್ರೌಢಶಾಲೆಯಲ್ಲಿ ಚಿತ್ರಕಲಾ ಶಿಕ್ಷಕರಾಗಿ. ಚಿತ್ರಕಲೆಯಲ್ಲಿ ತಮ್ಮ ಬಣ್ಣಗಳ ಸಂಯೋಜನಾ ಕುಶಲತೆಯಿಂದ ಮುಗ್ಧ ವಿದ್ಯಾರ್ಥಿಗಳ ಮನಗೆದ್ದಂತೆ ಹಲವಾರು ಮಕ್ಕಳ ಪದ್ಯಗಳನ್ನು ರಚಿಸಿ ಚಿಣ್ಣರ ನಾಲಗೆಯಲ್ಲಿ ಸದಾ ಹರಿದಾಡುವಂತೆ ಮಾಡಿದ್ದಾರೆ. ಇರುಳಿನ ಕೆಸರಲಿ ಅರಳಿದ ತಾವರೆ ಚಂದಿರ ನಗುತಿಹನು ಮಜ್ಜಿಗೆಯೊಳಗಿನ ಬೆಣ್ಣೆಯ ಹಾಗೆ ತೇಲುತ ಬರುತಿಹನು ಲಯಬದ್ಧ, ಸರಳ ಮಾತುಗಳ, ಆಕರ್ಷಕ ಶೈಲಿಯ ಇಂತಹ ಪದ್ಯಗಳನ್ನು ಮಕ್ಕಳು ಹಾಡಿ ಕುಣಿಯುವಂತಹ ಗುಣವನ್ನು ಹೊಂದಿವೆ.

## ಸಾಹಿತ್ಯ
ಮಕ್ಕಳ ಪದ್ಯಗಳ ರಚನೆಯಲ್ಲಿ ತಮ್ಮದೇ ಆದ ಹಾದಿ ಹಿಡಿದು ಸಾಗುತ್ತಾ ಅನೇಕ ಮಕ್ಕಳ ಪದ್ಯಗಳ ಸಂಕಲನಗಳನ್ನು ಪ್ರಕಟಸಿದ್ದಾರೆ. ಬರೆದ ಹಲವಾರು ಪದ್ಯಗಳು ಸುಧಾ, ಮಯೂರ, ಕರ್ಮವೀರ, ಮಲ್ಲಿಗೆ. ವಿಜಯಕರ್ನಾಟಕ, ಪ್ರಜಾವಾಣಿ ಮುಂತಾದ ದಿನಪತ್ರಿಕೆಗಳು, ವಾರಪತ್ರಿಕೆಗಳಲ್ಲಿ ಪ್ರಕಟಗೊಂಡಿವೆ. ಮೊದಲ ಮಕ್ಕಳ ಕವಿತೆಗಳ ಸಂಕಲನ ‘ಬಣ್ಣದ ಚಿಟ್ಟೆ’ (೧೯೮೯): ಬಾಬಾ ಚಿಟ್ಟೆ ಬಣ್ಣದ ಚಿಟ್ಟೆ ಎಲ್ಲಿಗೆ ಹೊರಟಿರುವೆ ? ಹೆದರುವಿಯೇಕೆ ಪರಿಮಳ ಬೇಕೆ ಈಗಲೆ  ನಾ ತರುವೆ ! ಬಣ್ಣದ ಚಿಟ್ಟೆ ಸಂಕಲನದ ನಂತರ ‘ತಾರಾಲೋಕಕ್ಕೆ ಹಾರುವೆನು’, ‘ಮಳೆರಾಯ’, ‘ಪುಟ್ಟನ ಪ್ರಶ್ನೆ’, ಸಕ್ಕರೆ ತುಪ್ಪ, ಮುತ್ತಿನ ಕುಂಜಿಗೆ’, ‘ಮಂಗನ ಅಂಗಳಕೆ’, ಚಿನ್ನದ ಜಿಂಕೆ’, ನಂದನದಲ್ಲಿ ಚಂದನ’, ಆಯ್ದ ಮಕ್ಕಳ ಕವಿತೆಗಳ ಸಂಕಲನವಾದ ‘ಮಕ್ಕಳ ನೂರಾರು ಕವಿತೆಗಳು’ ಮುಂತಾದ ಕವಿತಾ ಸಂಕಲನಗಳಲ್ಲದೆ, ‘ಹಸಿರು ತೋರಣ’ (ಪರಿಸರ ಗೀತೆ), ‘ಪಣತೊಟ್ಟ ಪ್ರಾಣಿಗಳು’ (ಮಕ್ಕಳ ಕಥೆಗಳು), ‘ಹೊಸ ಹೆಜ್ಜೆ’ (ನವಸಾಕ್ಷರರಿಗಾಗಿ ಕಥೆಗಳು), ‘ಯಾವೂರಾನೆ, ವಿಜಾಪುರದಾನೆ!’ (ಮಕ್ಕಳ ಕಥೆಗಳು), ‘ಕರಡಿ ಹೇಳಿದ ಕಥೆ’ (ಮಕ್ಕಳ ಕಥನ ಕವನ), ‘ಅಥಣಿ ಶಿವಯೋಗಿಗಳು’ (ಮಕ್ಕಳಿಗಾಗಿ ವ್ಯಕ್ತಿ ಪರಿಚಯ), ‘ಬಂಗಾರದ ಬಳೆ’ (ಮಕ್ಕಳ ಕಥೆಗಳು) ಮುಂತಾದವುಗಳನ್ನು ಪ್ರಕಟಿಸಿದ್ದಾರೆ. ನವ ಸಾಕ್ಷರರಿಗಾಗಿ ಬರೆದ ಕಥಾಸಂಕಲನ ‘ಹೊಸ ಹೆಜ್ಜೆಯು’.

ಇವಲ್ಲದೆ ರಾಜ್ಯ ಚಿತ್ರಕಲಾ ಶಿಕ್ಷಕರ ೪ನೇ ಶೈಕ್ಷಣಿಕ ಮಹಾ ಸಮ್ಮೇಳನದ ಸ್ಮರಣ ಸಂಚಿಕೆ ‘ನಿಸರ್ಗ’, ಗೊಳಸಂಗಿ ದಳವಾಯಿ ಪ್ರೌಢಶಾಲಾ ಸ್ಮರಣ ಸಂಚಿಕೆ ‘ಬೆಳ್ಳಿ ಬೆಳಕು’ ಹಾಗೂ ಅಭಿನಂದನಾ ಗ್ರಂಥಗಳಾದ ‘ಹೂವಿನ ಹಂದರ’, ‘ಚಿಂತಾಮಣಿ’, ‘ದಾಂಪತ್ಯ ದೀಪ್ತಿ’, ‘ಮನಗೂಳಿ ಮಾಣಿಕ್ಯ’, ‘ಗೊಳಸಂಗಿ ಗೌರವ’, ‘ಸುವರ್ಣ ಸಂಭ್ರಮ’  ಮುಂತಾದ ಕೃತಿಗಳ ಸಂಪಾದಕರಾಗಿಯೂ ದುಡಿದಿದ್ದಾರೆ.

## ಪ್ರಶಸ್ತಿ
‘ಪಣ ತೊಟ್ಟ ಪ್ರಾಣಿಗಳು’, ಕಥಾಸಂಕಲನಕ್ಕೆ ಚಿಕ್ಕೋಡಿ ತಮ್ಮಣ್ಣಪ್ಪ ಸಾಹಿತ್ಯ ಪುರಸ್ಕಾರ, ‘ತಾರಾ ಲೋಕಕ್ಕೆ ಹಾರುವೆನು’, ಕವನ ಸಂಕಲನಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಪುಸ್ತಕ ಬಹುಮಾನ, ಮಹಾದೇವಪ್ಪ ಕರ್ಲಟ್ಟಿ ಮಕ್ಕಳ ಸಾಹಿತ್ಯ ಪುರಸ್ಕಾರ, ಕಂಚ್ಯಾಣಿ ಶರಣಪ್ಪ ಮಕ್ಕಳ ಸಾಹಿತ್ಯ ಪುರಸ್ಕಾರಗಳು; ‘ಹುಯ್ಯೋ ಹುಯ್ಯೋ ಮಳೆರಾಯ’ ಕವನ ಸಂಕಲನಕ್ಕೆ ಹುಬ್ಬಳ್ಳಿಯ ಮೂರುಸಾವಿರ ಮಠ ಸಾಹಿತ್ಯ ಪುರಸ್ಕಾರ, ‘ಸಕ್ಕರೆ ತುಪ್ಪ’ ಮಕ್ಕಳ ಕವನ ಸಂಕಲನಕ್ಕೆ ನಾಲತವಾಡ ವಿಜಯ ಪ್ರಕಾಶನದಿಂದ ಮಕ್ಕಳ ರತ್ನ ಪ್ರಶಸ್ತಿ,, ‘ಮಂಗಳನ ಅಂಗಳಕೆ’ ಕವನ ಸಂಕಲನಕ್ಕೆ ಮೂಡುಬಿದಿರೆಯಲ್ಲಿ ನಡೆದ ೭೧ನೆಯ ಕನ್ನಡ ಸಾಹಿತ್ಯ ಸಮ್ಮೇಳನದ ಸಂದರ್ಭದಲ್ಲಿ ಹಸ್ತಪ್ರತಿಗೆ ಗೌರವಧನ, ರಾಷ್ಟ್ರಕೂಟ ಸಾಹಿತ್ಯಶ್ರೀ ಪುರಸ್ಕಾರ, ಇವುಗಳಲ್ಲದೆ ಕನ್ನಡ ಸಾಹಿತ್ಯ ಪರಿಷತ್ತಿನ ದತ್ತಿ ನಿಧಿ, ಬಾಲವಿಕಾಸ ಅಕಾಡಮಿ, ಕಲಬುರ್ಗಿಯ ತಪೋವನ ಮಠ ಮುಂತಾದವುಗಳಿಂದ ದೊರೆತ ಗೌರವಗಳ ಜೊತೆಗೆ ವಿಜಾಪುರದಲ್ಲಿ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ, ಶಿಕ್ಷಕರ ಸಂಘದಿಂದ ಆದರ್ಶ ಶಿಕ್ಷಕ ಪ್ರಶಸ್ತಿ, ರಾಜ್ಯ ಸರಕಾರದ ಶಿಕ್ಷಣ ಇಲಾಖೆಯಿಂದ ರಾಜ್ಯ ಉತ್ತಮ ಶಿಕ್ಷಕ ಪ್ರಶಸ್ತಿ, ಮುಂತಾದ ಪ್ರಶಸ್ತಿ ಗೌರವಗಳಿಗೆ ಪಾತ್ರರಾಗಿದ್ದಾರೆ.
## ಉಲ್ಲೇಖಗಳು 
ವರ್ಗ:ಚುಟುಕು
ವರ್ಗ:ಸಾಹಿತಿಗಳು
ದರಬಾರ ವಿದ್ಯಾಸಂಸ್ಥೆ, ವಿಜಯಪುರ

ದರಬಾರ ವಿದ್ಯಾಸಂಸ್ಥೆಯು ವಿಜಯಪುರ ನಗರದಲ್ಲಿ 1932ರಲ್ಲಿ ಸ್ಥಾಪನೆಯಾಯಿತು.

## ಸಾಧನೆ
ಇಬ್ಬರು ಶಿಕ್ಷಕರಿಗೆ ರಾಷ್ಟ್ರಪತಿ ಗೌರವ. ಮೂವರಿಗೆ ಕರ್ನಾಟಕ ರಾಜ್ಯೋತ್ಸವ, ಮತ್ತೊಬ್ಬರಿಗೆ ಸಂಗೀತ ಅಕಾಡೆಮಿ ಪ್ರಶಸ್ತಿ. ಇನ್ನು ವಿದ್ಯಾರ್ಥಿಗಳಲ್ಲಿ ಒಬ್ಬರು ಕೇಂದ್ರ ಸಚಿವರಾದರೆ, ಇನ್ನೊಬ್ಬರು ರಾಜ್ಯದಲ್ಲಿ ಹಾಲಿ ಸಚಿವ, ಮತ್ತೊಬ್ಬರು ಶಾಸಕರು. ಇವರೊಟ್ಟಿಗೆ ವಿಜ್ಞಾನಿಗಳು, ಐಎಎಸ್‌, ಐಪಿಎಸ್‌ ಅಧಿಧಿಕಾರಿಗಳು, ವೈದ್ಯರು, ಅಂತಾರಾಷ್ಟ್ರೀಯ ಕ್ರೀಡಾಪಟುಗಳು ಹಾಗೂ ಸಾಹಿತಿಗಳನ್ನು ನಾಡಿ ಸೇವೆಗೆ ಅರ್ಪಿಸಿದ ಹಿರಿಮೆ ಈ ಜ್ಞಾನ ದೇಗುಲದ್ದು.

ರಾಜಕೀಯ

ಇಲ್ಲಿನ ಹಳೆ ವಿದ್ಯಾರ್ಥಿಗಳಾದ ಹಾಲಿ ವಿಧಾನಪರಿಷತ್‌ ಸದಸ್ಯ ಬಸನಗೌಡ ಪಾಟೀಲ ಯತ್ನಾಳ ಕೇಂದ್ರದ ಮಾಜಿ ಸಚಿವರು. ಬಬಲೇಶ್ವರ ಶಾಸಕ ಎಂ.ಬಿ.ಪಾಟೀಲ ರಾಜ್ಯದ ಜಲಸಂಪನ್ಮೂಲ ಸಚಿವರಾಗಿದ್ದಾರೆ. ಬಸವನಬಾಗೇವಾಡಿ ಶಾಸಕ ಶಿವಾನಂದ ಪಾಟೀಲ ನಗರ ನೀರು ಸರಬರಾಜು ಮತ್ತು ಒಳಚರಂಡಿ ಮಂಡಳಿ ಅಧ್ಯಕ್ಷರಾಗಿ ಸಕ್ರಿಯ ರಾಜಕಾರಣದಲ್ಲಿದ್ದಾರೆ. ತನ್ಮೂಲಕ ಈ ಶಾಲೆ ರಾಜಕೀಯ ರಂಗಕ್ಕೂ ವಿಶಿಷ್ಠ ಕೊಡುಗೆ ನೀಡಿದ್ದು ವಿಶೇಷ.

ರಾಜ್ಯೋತ್ಸವ ಪ್ರಶಸ್ತಿ

ಸಂಗೀತ ಶಿಕ್ಷಕರಾಗಿದ್ದ ಪಂ.ಬಸವರಾಜ ಹೆರಕಲ್‌ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಪಾತ್ರರಾದರು. ನಂತರದ ದಿನಗಳಲ್ಲಿ ಶಿಕ್ಷಕರಾಗಿದ್ದುಕೊಂಡೇ ರಂಗಭೂಮಿ ಬಗ್ಗೆ ವಿಶೇಷ ಒಲವು ಬೆಳೆಸಿಕೊಂಡ ನಿವೃತ್ತ ಮುಖ್ಯಶಿಕ್ಷಕ ಜಿ.ಎನ್‌.ದೇಶಪಾಂಡೆ, ರಂಗಭೂಮಿಗೆ ನೀಡಿದ ವಿಶಿಷ್ಠ ಕೊಡುಗೆಗೆ 2005ರಲ್ಲಿ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಭಾಜನರಾದರು. ಇದೇ ಶಾಲೆಯ ಚಿತ್ರಕಲಾ ಶಿಕ್ಷಕ ಮನೋಹರ ಕೆ.ಪತ್ತಾರ, ಪರಿಸರ ಸ್ನೇಹಿ ವಿಗ್ರಹ ತಯಾರಿಸಿ ಪ್ರಸಕ್ತ ಸಾಲಿನ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಭಾಜನರಾಗುವ ಮೂಲಕ ಸಾಂಸ್ಕೃತಿಕ ಮತ್ತು ಶೈಕ್ಷಣಿಕ ಬದ್ಧತೆಗೆ ಹೆಚ್ಚಿನ ರಂಗು ತುಂಬಿದ್ದಾರೆ.

ತಮ್ಮಲ್ಲಿನ ವಿದ್ವತ್‌ ಮತ್ತು ಆಡಳಿತಾತ್ಮಕ ಜಾಣ್ಮೆಯಿಂದ 1960ರ ದಶಕದಲ್ಲೇ ಶಾಲೆಯ ಮುಖ್ಯಶಿಕ್ಷಕರಾಗಿದ್ದ ದಿ. ಜಿ.ಜೆ.ಮಂಗಲಗಿ ರಾಷ್ಟ್ರಪತಿ ಪ್ರಶಸ್ತಿ ಪಡೆದಿದ್ದರು. ಇವರಿಗೂ ಮುನ್ನ ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದ ದಿ. ವಿ.ಎನ್‌.ತೊರಗಲ್‌ ಅವರು 1942ರ ಭಾರತ ಬಿಟ್ಟು ಚಳುವಳಿಯಲ್ಲಿ ಭಾಗವಹಿಸಿ ಜೈಲು ಶಿಕ್ಷೆ ಅನುಭವಿಸಿದ್ದು ವಿಶೇಷ. ಇವರೊಟ್ಟಿಗೆ ಸಂಗೀತ ಶಿಕ್ಷಕಿ ಲತಾ ಜಹಾಗೀರದಾರ ಅವರು ಕರ್ನಾಟಕ ಸಂಗೀತ ಅಕಾಡೆಮಿ ಪ್ರಶಸ್ತಿಯೊಂದಿಗೆ ಕೀರ್ತಿ ಹೆಚ್ಚಿಸಿದ್ದು ವಿಶೇಷ.

ಇವರೆಲ್ಲರ ಜತೆಗೆ ಶಿಕ್ಷಕರಾಗಿದ್ದ ಭೀಮಸೇನ ಗೋಡ್ಕಿಂಡಿ, ಪ್ರಾಚಾರ್ಯರಾಗಿದ್ದ ಖೇಡೆ ವಾಮನಾಚಾರ್ಯ, ಮೋಹನ ತಿಳಗೂಳ, ವಿಠ್ಠಲ ಮೇಡೆದಾರ ಅಲಕು ಕವಿ, ಸಾಹಿತಿ, ಹೋರಾಟಗಾರರಾಗಿ ಕನ್ನಡ ಭಾಷೆ ಶ್ರೀಮಂತಗೊಳಿಸಿದ್ದಾರೆ. ಇಂಥ ಶ್ರೇಷ್ಠ ಶಿಕ್ಷಕ ವೃಂದ ಹೊಂದಿದ್ದ ದರಬಾರ ವಿದ್ಯಾಸಂಸ್ಥೆಯಲ್ಲಿ ಓದಿದ ಬಹುತೇಕ ವಿದ್ಯಾರ್ಥಿಗಳಲ್ಲಿ ಅನೇಕರು ವಿಜ್ಞಾನಿಗಳಾಗಿದ್ದಾರೆ. ಕೆಲವರು ಐಎಎಸ್‌, ಐಪಿಎಸ್‌ ಅಧಿಧಿಕಾರಿಗಳು, ಡಾ.ಎಲ್‌.ಎಚ್‌.ಬಿದರಿಯಂಥವರು ವೈದ್ಯರಾಗಿದ್ದರೆ, ಆಟೋಟದಲ್ಲಿ ಪ್ರೇಮಲತಾ ಸುರೇಬಾನ, ಶಾಹೀರಾ ಅತ್ತಾರ, ರಾಮೇಶ್ವರಿ ಗಾಯಕವಾಡ, ವಿನೋದ ಕೋಟ್ಯಾಳ ಮತ್ತಿತರರು ಮಿಂಚಿದ್ದು ವಿಶೇಷ. ಅವಿಭಜಿತ ವಿಜಯಪುರ ಜಿಲ್ಲೆಯಲ್ಲಿ ಇಷ್ಟೊಂದು ಪ್ರತಿಭೆಗಳನ್ನು ಸೃಷ್ಠಿಸಿದ ಶ್ರೇಯಸ್ಸು ಈ ವಿದ್ಯಾಸಂಸ್ಥೆಗೆ ಸಲ್ಲುತ್ತದೆ. ಸಂಸ್ಥಾಪಕ ದಿ. ವಿ.ಬಿ.ದರಬಾರ ಮುಂದಾಲೋಚನೆ ಹಾಗೂ ಶೈಕ್ಷಣಿಕ ಕಳಕಳಿಯಿಂದ 1937ರಲ್ಲಿ ಸ್ಥಾಪನೆಗೊಂಡ ಸಂಸ್ಥೆ ರಾಜ್ಯ ಹಾಗೂ ರಾಷ್ಟ್ರದ ಇತರೆ ಶಿಕ್ಷಣ ಸಂಸ್ಥೆಗಳಿಗೆ ಮಾದರಿ.

ನಮ್ಮ ಸಂಸ್ಥೆ ಸಾಧಕ ಶಿಕ್ಷ ಕರು ಹಾಗೂ ವಿದ್ಯಾರ್ಥಿಗಳ ಕಣಜ. ಇಬ್ಬರು ಶಿಕ್ಷಕರು ರಾಷ್ಟ್ರಪ್ರಶಸ್ತಿ ಗೌರವಕ್ಕೆ ಪಾತ್ರರಾದರೆ, ಮೂವರು ಶಿಕ್ಷಕರು ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಭಾಜನರಾಗಿದ್ದಾರೆ. ಇಂಥ ಶಿಕ್ಷಕರ ಗರಡಿಯಲ್ಲಿ ಪಳಗಿದ ಮೂವರು ವಿದ್ಯಾರ್ಥಿಗಳನ್ನು ರಾಜಕೀಯ ರಂಗಕ್ಕೆ ಕೊಡುಗೆ ನೀಡಿದ ಹಿರಿಮೆ ನಮ್ಮ ಸಂಸ್ಥೆಯದ್ದು.

## ಅಂತರಜಾಲ ತಾಣ
ದರಬಾರ ವಿದ್ಯಾಸಂಸ್ಥೆ, ವಿಜಯಪುರದ ಅಂತರಜಾಲ ತಾಣ 

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಜಗ್‍ಜಿತ್ ಸಿಂಗ್‌

## ಜಗ್‍ಜಿತ್ ಸಿಂಗ್ (ರೋವರ್) 
**ಜಗ್‍ಜಿತ್ ಸಿಂಗ್‌**ರವರು ಪಂಜಾಬ್ ರಾಜ್ಯದ ಬಹಳ ಪ್ರಸಿದ್ದವಾದ ರೋವರ್. ಇವರು ಪಂಜಾಬಿನ ಲುಧಿಯಾನ ಪ್ರದೇಶದಲ್ಲಿರುವ ಜಲ್ಲಾಹ್ ಗ್ರಾಮದಲ್ಲಿ ಜನಿಸಿದರು. ಇವರು ಪಂಜಾಬ್ ರಾಜ್ಯದ ಮೊಟ್ಟ ಮೊದಲ ಅರ್ಜುನ ಪ್ರಶಸ್ತಿಯನ್ನು ಜಯಿಸಿದ ರೋವರ್.
thumb|ರೋಯಿಂಗ್ ಕ್ರೀಡೆ
## ವ್ಯಕ್ತಿತ್ವ 
ಇವರ ಜೀವನ ಚರಿತ್ರೆ ಬಹಳ ಜನರಿಗೆ ಸ್ಫೂರ್ತಿದಾಯಕವಾದದ್ದು. ಇವರದು ಸರಳ, ಸಾಧಾರಣ ಸ್ವಭಾವ ಮತ್ತು ಅತ್ಯಾಕರ್ಶಕ ಗುಣ. ಇವರ ಸಹಾಯ ಗುಣಗಳನ್ನು ನೋಡಿ ಪ್ರತಿಯೊಬ್ಬ ಮನುಷ್ಯನಿಗೂ ಆನಂದವಾಗುತ್ತುದೆ. ಅವರ ಗಮನಾರ್ಹ ಕ್ರೀಡಾ ಪಯಣವು ದೇಶಾದ್ಯಂತ ಸಾವಿರಾರು ಕ್ರೀಡಾ ಪಟುಗಳಿಗೆ ಸ್ಫೂರ್ತಿ ನೀಡಿತು.

## ವೃತ್ತಿಜೀವನ 
ಕ್ರೀಡೆಗಳಲ್ಲಿ ಬಹಳ ಆಸಕ್ತಿಯಿದ್ದ ಕಾರಣ, ೧೭ನೇ ವಯಸ್ಸಿನಲ್ಲಿ ಭಾರತೀಯ ಸೇನೆಗೆ  ಸೇರ್ಪಡೆಯಾದಾಗ ಅವರಿಗೆ ಮೊದಲು ರೋಯಿಂಗ್‌ನಲ್ಲಿ ಆಸಕ್ತಿ ಉಂಟಾಯಿತು. ಮದ್ರಾಸ್ನಲ್ಲಿ ನಡೆದ ರಾಷ್ಟ್ರೀಯ ಚಾಂಪಿಯನ್‍ಶಿಪ್‌ನಲ್ಲಿ ಅವರ ಪಾದ ಗಾಯಗೊಂಡಿತು.ಇದರ ನಡುವೆಯೂ ಅವರು ಸ್ಪರ್ಧಿಸಿ ಗೆದ್ದಾಗ  ರೋಯಿಂಗ್ ಕಡೆಯಿನ ಪ್ರೀತಿ ಹೆಚ್ಚಾಯಿತು. ತಮ್ಮ  ಮೊದಲ ಏಷ್ಯನ್ ಕ್ರೀಡಾಕೂಟದಲ್ಲೇ  ಪದಕವನ್ನು ಗೆದ್ದಾಗ ಅವರ ವೃತ್ತಿಜೀವನವು ಶುಭಾರಂಭ  ಪಡೆಯಿತು. ಅವರ ಪಯಣ ಸ್ವಯಂ ಚಾಲಿತ ಮತ್ತು ಸ್ವಯಂ ಪ್ರೇರಿತವಾಗಿದ್ದು ತಾನು ಕಂಡ ದೊಡ್ಡ ಕನಸುಗಳನ್ನು ಸಾಧಿಸುವುದಕ್ಕಾಗಿ ಬಹಳ ಶ್ರಮಪಟ್ಟರು. ಇವರ ಈ ಪರಿಶ್ರಮವೇ ಇವರನ್ನು ಅರ್ಜುನ ಪ್ರಶಸ್ತಿಗೆ ಅರ್ಹರನ್ನಾಗಿಸಿತು.೧೯೯೪ರ ಏಷ್ಯನ್ ಗೇಮ್ಸ್‌ನಲ್ಲಿ ಇವರು ಮಾಡಿದ ದಾಖಲೆಯೊಂದನ್ನು ಯಾವುದೇ ಭಾರತೀಯರಿಂದಲೂ ಈಗಿನ ತನಕ ಮುರಿಯಲು ಸಾಧ್ಯವಾಗಿಲ್ಲ. ಅವರು ತಮ್ಮ ಅತ್ಯುತ್ತಮ ಸಾಧನೆಗಾಗಿ ರಾಷ್ಟೀಯ ಮತ್ತು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಹೆಸರು ಗಳಿಸಿದ್ದಾರೆ. ಗಣನೀಯ ಪ್ರಮಾಣದ ಕಾಲ ಭಾರತೀಯ ಸೇನೆಯಲ್ಲಿ ಸೇವೆ ಸಲ್ಲಿಸಿದ ನಂತರ ಅವರು ಪಂಜಾಬ್ ಪೋಲಿಸ್ ಇಲಾಖೆ  ಸೇರಿಕೊಂಡರು. ಇವರು ಪ್ರಸ್ತುತ ಪಂಜಾಬ್ ಪೋಲಿಸ್ ಇಲಾಖೆಯಲ್ಲಿ ಹಿರಿಯ ಅಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಾರೆ. ಜಗ್‍ಜಿತ್ ಸಿಂಗ್ ಅವರಿಗೆ ಮೂರು ಮಕ್ಕಳು. ಇಬ್ಬರು ಹೆಣ್ಣು ಮಕ್ಕಳು ಮತ್ತು ಒಬ್ಬ ಮಗ. ಅವರೆಲ್ಲರು ರೋಯಿಂಗ್ ಕ್ರೀಡೆಯಲ್ಲಿ ರಾಷ್ಟ್ರೀಯ ಚಾಂಪಿಯನ್‍ಗಳಾಗಿದ್ದಾರೆ.

## ಅಡತಡೆಗಳು 
ಕ್ರಿಕೆಟ್‌ಗೆ  ಜನರು ಹೆಚ್ಚು ಪ್ರಾಮುಖ್ಯತೆ ನೀಡುವ ರಾಷ್ಟ್ರವಾದ ಭಾರತದಲ್ಲಿ ರೋಯಿಂಗ್ ನಂತಹ ಕ್ರೀಡೆಯಲ್ಲಿ ಶ್ರೇಷ್ಠತೆ ಪಡೆಯುವುದು ಸುಲಭವಲ್ಲ, ಇದಕ್ಕೆ ತಕ್ಕ ಬೆಂಬಲವೂ ಕೂಡ ಸರಿಯಾಗಿ ಸಿಗಲಿಲ್ಲ. ಇಂದು  ಯುವಕರಿಗೆ ಹಲವಾರು ಅವಕಾಶಗಳು ದೊರೆಯುತ್ತವೆ, ಆದರೆ ಜಗ್‍ಜಿತ್ ಸಿಂಗ್‌ರವರ  ಕಾಲದಲ್ಲಿ ಇದು ಸುಲಭವಾಗಿರಲಿಲ್ಲ. ಸರ್ಕಾರಿ ನಿಧಿ ಲಭ್ಯವಿಲ್ಲದಿದ್ದಾಗ ಸ್ವಂತ ಖರ್ಚುಗಳನ್ನು ತಾವೇ  ನಿರ್ವಹಿಸಬೇಕಾಗಿತ್ತು. ಆದರೆ ಒಮ್ಮೆ ನಾವು ನಮ್ಮ ಕಣ್ಣನ್ನು ಗುರಿಯ ಮೇಲೆ ಇಟ್ಟುಕೊಂಡು ಅದನ್ನು ಸಾಧಿಸಲು ಶ್ರಮಪಟ್ಟರೆ ಯಾರೂ ಕೂಡ ನಮ್ಮನ್ನು ಗುರಿ ಸಾಧಿಸುವುದ ಆಗುವುದರಿಂದ ಸಾಧ್ಯವಿಲ್ಲ  ಎಂಬುದು ಅವರ ನಂಬಿಕೆ. ೧೯೯೯ರಲ್ಲಿ ಜಪಾನ್‌ನಲ್ಲಿ  ಏಷಿಯನ್ ಗೇಮ್ಸ್ ನಡೆಯುತ್ತಿತ್ತು, ಅಲ್ಲಿಗೆ  ಹೊರಡಬೇಕಾದ ಕೆಲವೇ ದಿನಗಳಲ್ಲಿ ಶತ್ರುಗಳು ಅವರ ಪಾಸ್ಪೋರ್ಟ್ ಅನ್ನು ನಾಶಮಾಡಿದರು. ಏಷಿಯನ್ ಗೇಮ್ಸ್‌ನಲ್ಲಿ  ಭಾಗವಹಿಸುವವರ  ತಂಡವು ಜಪಾನ್‌ಗೆ ತೆರಳಿದರೂ ಇವರು ಭಾರತದಲ್ಲೇ ಉಳಿದುಕೊಂಡರು. ಪ್ರಭಾವಶಾಲಿ  ವ್ಯಕ್ತಿಗಳ ಸಹಾಯದಿಂದ  ಅವರು ಹೊಸ ವೀಸಾಪಡೆದು ಜಪಾನ್‍ಗೆ ತೆರಳಿದರು.ಅವರ ಪಂದ್ಯಕ್ಕೆ ಕೇವಲ ನಾಲ್ಕು ಗಂಟೆ ಇರುವಾಗ ತಮ್ಮ ಅಟದ ಸ್ಥಳ  ತಲುಪಿದರು. ಯಾವುದೇ ಪೂರ್ವ ತಯಾರಿ ಇಲ್ಲದೆ ಅವರು ಸ್ಪರ್ಧೆಯಲ್ಲಿ ಭಾಗವಹಿಸಿದರು. ಆದರೆ ಇವೆಲ್ಲಾ ತೊಂದರೆಗಳಿಂದ  ಅವರ  ಆತ್ಮ ವಿಶ್ವಾಸ ಕಿಂಚಿತ್ತೂ ಕಡಿಮೆಯಾಗಲಿಲ್ಲ.ಈ ದಿಟ್ಟ ಮನಸ್ಸು ಅವರನ್ನು ಶ್ರೇಷ್ಠ ಕ್ರೀಡಾಪಟುವಾಗಲು ಸಹಾಯ ಮಾಡಿತು.

## ಪ್ರಶಸ್ತಿಗಳು ಮತ್ತು ಮನ್ನಣೆಗಳು 
ಭಾರತ ಸರ್ಕಾರವು ಇವರ ಅಭೂತಪೂರ್ವ ಸಾಧನೆಗಾಗಿ ೧೯೯೯ರಲ್ಲಿ ಅರ್ಜುನ ಪ್ರಶಸ್ತಿ ಹಾಗು ೨೦೦೭ರಲ್ಲಿ ಜೀವಮಾನ ಸಾಧನೆ ಪ್ರಶಸ್ತಿ ನೀಡಿ ಗೌರವಿಸಿದೆ. 
## ಉಲ್ಲೇಖಗಳು 
ವರ್ಗ:ಕ್ರೀಡಾಪಟುಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಅಶೋಕ್ ಕುಮಾರ್ (ಫೀಲ್ಡ್ ಹಾಕಿ)

**ಅಶೋಕ್ ಕುಮಾರ್** (೧ ಜೂನ್ ೧೯೫೦) ಮಾಜಿ ಭಾರತೀಯ ವೃತ್ತಿಪರ ಕ್ಷೇತ್ರ ಹಾಕಿ ಆಟಗಾರ. ಇವರು ತಮ್ಮ ಅಸಾಧಾರಣ ಕೌಶಲ್ಯ ಮತ್ತು ಚೆಂಡಿನ ನಿಯಂತ್ರಣಕ್ಕಾಗಿ ಹೆಸರುವಾಸಿಯಾಗಿದ್ದಾರೆ. ಭಾರತದ ಪ್ರಖ್ಯಾತ ಹಾಕಿ ಆಟಗಾರರಲ್ಲಿ ಇವರು ಒಬ್ಬರು.ಅವರು ೧೯೭೫ ವಿಶ್ವಕಪ್ ಗೆದ್ದ ಭಾರತೀಯ ತಂಡದ ಸದಸ್ಯರಾಗಿದ್ದರು

ಅವರು ೧೯೭೪ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು ಮತ್ತು ಒಂದು ವರ್ಷದ ನಂತರ ೧೯೭೫ ರಲ್ಲಿ ವಿಶ್ವಕಪ್‌ನಲ್ಲಿ ಭಾರತದ ಏಕೈಕ ವಿಜಯವನ್ನು ಸಾಧಿಸಲು ಪಾಕಿಸ್ತಾನದ ವಿರುದ್ಧ ಗೆಲುವಿನ ಗೋಲು ಗಳಿಸಿದರು. ಅವರಿಗೆ ೨೦೧೩ ರಲ್ಲಿ ಉತ್ತರ ಪ್ರದೇಶ ಸರ್ಕಾರವು ಯಶ್ ಭಾರತಿ ಸಮ್ಮಾನ್ ಪ್ರಶಸ್ತಿ ನೀಡಿ ಗೌರವಿಸಿತು.
## ಬಾಲ್ಯ
ಅಶೋಕ್ ಅವರು ೧೯೫೦ ಜೂನ್ ೦೧ ರಂದ ಉತ್ತರ ಪ್ರದೇಶದಲ್ಲಿನ ಮೀರತ್ ನಲ್ಲಿ ಜನಿಸಿದರು. ಅವರ ತಂದೆ  ಭಾರತೀಯ ಹಾಕಿ ಆಟಗಾರ  ಧ್ಯಾನ್ ಚಂದ್. ಅಶೋಕ್ ಕೇವಲ ಆರು ವರ್ಷ ವಯಸ್ಸಿನವನಾಗಿದ್ದಾಗ ಹಾಕಿಯನ್ನು ಆಡಲಾರಂಭಿಸಿದರು.
## ವೃತ್ತಿಜೀವನ
ಅಶೋಕ್ ಕುಮಾರ್ ಅವರು ರಾಜಸ್ಥಾನ್ ವಿಶ್ವವಿದ್ಯಾನಿಲಯಕ್ಕಾಗಿ ೧೯೬೬-೬೭ವರೆಗೆ ಮತ್ತು ಆಲ್ ಇಂಡಿಯಾ ವಿಶ್ವವಿದ್ಯಾನಿಲಯಗಳಿಗೆ ೧೯೬೮-೬೯ವರೆಗೆ ಆಡಿದರು. ನಂತರ, ಅವರು ಮೋಹನ್ ಬಗಾನ್ ಕ್ಲಬ್ಗಾಗಿ ಆಡಲು ಕಲ್ಕತ್ತಾಗೆ ತೆರಳಿದರು ಮತ್ತು ೧೯೭೧ ರಲ್ಲಿ ಬೆಂಗಳೂರಿನ ರಾಷ್ಟ್ರೀಯ ಚಾಂಪಿಯನ್ಷಿಪ್ನಲ್ಲಿ ಬಂಗಾಳವನ್ನು ಪ್ರತಿನಿಧಿಸಿದರು. ನಂತರ ಅವರು ಇಂಡಿಯನ್ ಏರ್ಲೈನ್ಸ್ ಸೇರಿದರು ಮತ್ತು ರಾಷ್ಟ್ರೀಯ ಪಂದ್ಯಾವಳಿಗಳಲ್ಲಿ ಅದನ್ನು ಪ್ರತಿನಿಧಿಸಿದರು. ಅವರು ೧೯೭೦ ರಲ್ಲಿ ತಮ್ಮ ಅಂತರರಾಷ್ಟ್ರೀಯ ಚೊಚ್ಚಲ ಪ್ರವೇಶ ಮಾಡಿದರು,ಈ ಪಂದ್ಯವು ಪಾಕಿಸ್ತಾನ್ ತಂಡದ ನಡೆದಿತ್ತು. ೧೯೭೪ ಮತ್ತು ೧೯೭೮ ರ ಏಷ್ಯನ್ ಗೇಮ್ಸ್, ತೆಹ್ರಾನ್ ಮತ್ತು ಬ್ಯಾಂಕೊಕ್ನಲ್ಲಿ ನಡೆದ  ಎರಡು ಪಂದ್ಯಗಳಲ್ಲೂ ಅವರು ಬೆಳ್ಳಿ ಪದಕವನ್ನು ಗೆದ್ದರು.ಅಶೋಕ್ ೧೯೭೨ ರಲ್ಲಿ ಮುನಿಚ್ನಲ್ಲಿ ಮತ್ತು ೧೯೭೬ ರಲ್ಲಿ ಮಾಂಟ್ರಿಯಲ್ನಲ್ಲಿ ನಡೆದ ಒಲಿಂಪಿಕ್ ಕ್ರೀಡಾಕೂಟದಲ್ಲಿ  ಭಾರತವನ್ನು ಪ್ರತಿನಿಧಿಸಿದರು. ೧೯೭೨ ರಲ್ಲಿ ಭಾರತವು ಮೂರನೇ ಸ್ಥಾನ ಪಡೆಯಿತು. ೧೯೭೬ ರಲ್ಲಿ ಭಾರತವು ಏಳನೇ ಸ್ಥಾನ ಗಳಿಸಿತು. ಅವರು ೧೯೭೧ ರಲ್ಲಿ ಸಿಂಗಪುರದಲ್ಲಿ ನಡೆದ ಪೆಸ್ಟ ಸುಖ ಇಂಟರ್ನ್ಯಾಷನಲ್ ಪಂದ್ಯಾವಳಿಯಲ್ಲಿ ಆಡಿದರು ಮತ್ತು  ೧೯೭೯ ರಲ್ಲಿ ಪರ್ತ್ನಲ್ಲಿ ನಡೆದ ಎಸಾಂಡಾ  ಹಾಕಿ ಟೂರ್ನಮೆಂಟ್ ಗೆ ತಂಡದ ಕ್ಯಾಪ್ಟನ್ ಆಗಿದ್ದರು. ಅವರು ಆಲ್-ಏಷ್ಯನ್ ಸ್ಟಾರ್ ತಂಡಕ್ಕಾಗಿ ಆಡಿದರು, ಅಲ್ಲಿ ಅವರ ತಂದೆ ಧ್ಯಾನ್ ಚಂದ್ ಅವರು ೧೯೭೪ ರಲ್ಲಿ ಮೊದಲ ಬಾರಿಗೆ ತಮ್ಮ ಮಗನ ಆಟವನ್ನು ನೋಡಿದರು ಮತ್ತು ವಿಶ್ವ XI ತಂಡಕ್ಕಾಗಿ ಎರಡು ಬಾರಿ ಆಯ್ಕೆಯಾದರು.೧೯೭೫ ರಲ್ಲಿ ವಿಶ್ವಕಪ್ನಲ್ಲಿ ಭಾರತದ ಏಕೈಕ ಜಯ ಸಾಧಿಸಲು ಪಾಕಿಸ್ತಾನದ ವಿರುದ್ಧ ವಿಜಯದ ಗೋಲನ್ನು ಗಳಿಸಿದರು. ವರ್ಷದ  ೨೦೧೩ರಲ್ಲಿ ಉತ್ತರ ಪ್ರದೇಶದ ಸರ್ಕಾರದಿಂದ ಅವರಿಗೆ ಯಶ್ ಭಾರತಿ ಸಮ್ಮನ್ ಪ್ರಶಸ್ತಿ ನೀಡಲಾಯಿತು.

## ವಿಶ್ವಕಪ್ ನಲ್ಲಿ ಸಾಧನೆ
ಅವರು ೧೯೭೧ ರಲ್ಲಿ ಬಾರ್ಸಿಲೋನಾದಲ್ಲಿ ನಡೆದ ಮೊದಲ ವಿಶ್ವಕಪ್ ನಲ್ಲಿ ಕಂಚಿನ ಪದಕವನ್ನು ಗೆದ್ದರು ಮತ್ತು ೧೯೭೩ ರಲ್ಲಿ ಆಂಸ್ಟರ್ಡ್ಯಾಮ್ ನಲ್ಲಿ ನಡೆದ ಎರಡನೇ ವಿಶ್ವಕಪ್ನಲ್ಲಿ ಬೆಳ್ಳಿ ಪದಕವನ್ನು ಗೆದ್ದುಕೊಂಡರು. ಕೌಲಾಲಂಪುರ್ನಲ್ಲಿ ನಡೆದ ೧೯೭೫ ರ ಹಾಕಿ ವಿಶ್ವ ಕಪ್ ಅವರ ವೃತ್ತಿಜೀವನದ ಪ್ರಮುಖ ಅಂಶವಾಗಿತ್ತು, ಅಲ್ಲಿ ಅವರು ಪಾಕಿಸ್ತಾನ ವಿರುದ್ಧ ಭಾರತಕ್ಕೆ ಚಿನ್ನದ ಪದಕ ಪಂದ್ಯದಲ್ಲಿ ಪ್ರಮುಖ ಗೋಲು ಗಳಿಸಿದರು. ವಿಶ್ವಕಪ್ನಲ್ಲಿ ಅವರ ನಾಲ್ಕನೇ ಮತ್ತು ಕೊನೆಯ ಪಂದ್ಯವು ಅರ್ಜೆಂಟೀನಾದಲ್ಲಿ ನಡೆದ ೧೯೭೮ ರ ವಿಶ್ವ ಕಪ್ನಲ್ಲಿದೆ, ಭಾರತವು ಆರನೇ ಸ್ಥಾನಕ್ಕೆ ಕೆಳಗಿಳಿದಿದೆ.ಸಕ್ರಿಯ ಕ್ರೀಡಾ ವೃತ್ತಿಜೀವನದಿಂದ ನಿವೃತ್ತರಾದ ಮೇಲೆ, ಅವರು ಭಾರತೀಯ ಏರ್ಲೈನ್ಸ್ ಮತ್ತು ಏರ್ ಇಂಡಿಯಾದ ಹಾಕಿ ತಂಡಗಳ ವ್ಯವಸ್ಥಾಪಕರಾಗಿ ನೇಮಕಗೊಂಡರು.

## ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಮಾನವ ಧ್ವನಿ

**ಮಾನವ ಧ್ವನಿ**ಯು ಧ್ವನಿವ್ಯೂಹವನ್ನು ಬಳಸಿ ಮಾನವನು ಮಾಡಿದ ಶಬ್ದವನ್ನು ಒಳಗೊಂಡಿರುತ್ತದೆ, ಉದಾಹರಣೆಗೆ ಮಾತು, ಗಾಯನ, ನಗೆ, ಅಳು, ಕಿರಿಚುವುದು, ಇತ್ಯಾದಿ. ಮಾನವ ಧ್ವನಿಯ ಆವರ್ತನವು ನಿರ್ದಿಷ್ಟವಾಗಿ ಮಾನವ ಶಬ್ದೋತ್ಪಾದನೆಯ ಭಾಗವಾಗಿದೆ. ಇದರಲ್ಲಿ ಧ್ವನಿತಂತುಗಳು ಪ್ರಧಾನ ಶಬ್ದ ಮೂಲಗಳಾಗಿವೆ. (ಶರೀರದ ಅದೇ ಸಾಮಾನ್ಯ ಪ್ರದೇಶದಿಂದ ಉತ್ಪತ್ತಿಯಾಗುವ ಇತರ ಶಬ್ದೋತ್ಪಾದನೆ ಕಾರ್ಯವಿಧಾನಗಳಲ್ಲಿ ಧ್ವನಿತಂತುಗಳನ್ನು ಉಪಯೋಗಿಸದ ವ್ಯಂಜನಗಳು, ಕ್ಲಿಕ್ ಶಬ್ದ, ಸೀಟಿ ಮತ್ತು ಪಿಸುಮಾತಿನ ಉತ್ಪಾದನೆ ಸೇರಿವೆ.)

ಸಾಮಾನ್ಯವಾಗಿ ಹೇಳುವುದಾದರೆ, ಮಾನವ ಧ್ವನಿಯನ್ನು ಉತ್ಪತ್ತಿ ಮಾಡುವ ಕಾರ್ಯವಿಧಾನವನ್ನು ಮೂರು ಭಾಗಗಳಾಗಿ ವಿಭಜಿಸಬಹುದು; ಶ್ವಾಸಕೋಶಗಳು, ಗಂಟಲಗೂಡಿನೊಳಗಿನ (ಧ್ವನಿಪೆಟ್ಟಿಗೆ) ಧ್ವನಿತಂತುಗಳು, ಮತ್ತು ಸ್ಪಷ್ಟಗೊಳಿಸುವ ಅಂಗಗಳು. ಶ್ವಾಸಕೋಶವು ಪಂಪ್‍ನಂತೆ ಕಾರ್ಯನಿರ್ವಹಿಸುತ್ತದೆ. ಇದು ಧ್ವನಿತಂತುಗಳನ್ನು ಕಂಪಿಸಲು ಸಾಕಷ್ಟು ಪ್ರಮಾಣದ ಗಾಳಿಹರಿವು ಮತ್ತು ಗಾಳಿ ಒತ್ತಡವನ್ನು ಉತ್ಪತ್ತಿ ಮಾಡಬೇಕು. ಧ್ವನಿತಂತುಗಳು ನಂತರ ಶ್ವಾಸಕೋಶಗಳಿಂದ ಬಿಡುಗಡೆಯಾದ ಗಾಳಿಹರಿವನ್ನು ಬಳಸಲು ಕಂಪಿಸುತ್ತವೆ. ಇದರಿಂದ ಶ್ರವ್ಯ ಕಂಪನಗಳ ಸೃಷ್ಟಿಯಾಗುತ್ತದೆ. ಇವು ಗಂಟಲಗೂಡು ಜನ್ಯ ಶಬ್ದ ಮೂಲವನ್ನು ರೂಪಿಸುತ್ತವೆ. ಗಂಟಲಗೂಡಿನ ಸ್ನಾಯುಗಳು ಸ್ಥಾಯಿ ಮತ್ತು ಉಚ್ಚಾರದ ಮಟ್ಟವನ್ನು ನಯವಾಗಿ ಶ್ರುತಿ ಮಾಡಲು ಧ್ವನಿತಂತುಗಳ ಉದ್ದ ಮತ್ತು ಬಿಗಿತವನ್ನು ಹೊಂದಾಣಿಕೆ ಮಾಡುತ್ತವೆ. ಸ್ಪಷ್ಟಗೊಳಿಸುವ ಅಂಗಗಳು (ನಾಲಿಗೆ, ಅಂಗುಳ, ಕೆನ್ನೆ, ತುಟಿಗಳು ಇತ್ಯಾದಿಗಳನ್ನು ಒಳಗೊಂಡಿರುವ ಗಂಟಲಗೂಡಿನ ಮೇಲಿನ ಧ್ವನಿವ್ಯೂಹದ ಭಾಗಗಳು) ಹೊರಹೊಮ್ಮಿದ ಶಬ್ದವನ್ನು ಸ್ಪಷ್ಟಗೊಳಿಸಿ ಶೋಧಿಸುತ್ತವೆ. ಇವುಗಳು ಸ್ವಲ್ಪಮಟ್ಟಿಗೆ ಗಂಟಲಗೂಡು ಜನ್ಯ (ಶಬ್ದಮೂಲವಾಗಿ ಅದನ್ನು ಬಲಗೊಳಿಸಲು ಅಥವಾ ದುರ್ಬಲಗೊಳಿಸಲು) ಗಾಳಿಹರಿವಿನೊಂದಿಗೆ ಪರಸ್ಪರ ಕ್ರಿಯೆ ನಡೆಸಬಲ್ಲವು.

ಧ್ವನಿತಂತುಗಳು, ಸ್ಪಷ್ಟಗೊಳಿಸುವ ಅಂಗಗಳ ಸಂಯೋಜನೆಯಲ್ಲಿ, ಅತಿ ಸಂಕೀರ್ಣ ಶಬ್ದ ಶ್ರೇಣಿಗಳನ್ನು ಉತ್ಪತ್ತಿ ಮಾಡುವಲ್ಲಿ ಸಮರ್ಥವಾಗಿವೆ. ಕೋಪ, ಆಶ್ಚರ್ಯ, ಭಯ, ಸುಖ ಅಥವಾ ದುಃಖದಂತಹ ಭಾವನೆಗಳನ್ನು ಸೂಚಿಸಲು ಧ್ವನಿಯ ಉಚ್ಚಾರದ ಮಟ್ಟವನ್ನು ಮಾರ್ಪಡಿಸಬಹುದು. ಮಾನವ ಧ್ವನಿಯನ್ನು ಭಾವನೆಯನ್ನು ವ್ಯಕ್ತಪಡಿಸಲು ಬಳಸಲಾಗುತ್ತದೆ. ಇದು ವಕ್ತೃನ ವಯಸ್ಸು ಮತ್ತು ಲಿಂಗವನ್ನು ಕೂಡ ಬಹಿರಂಗಗೊಳಿಸಬಹುದು. ಗಾಯಕರು ಸಂಗೀತವನ್ನು ಸೃಷ್ಟಿಸುವ ಸಾಧನವಾಗಿ ಮಾನವ ಧ್ವನಿಯನ್ನು ಬಳಸುತ್ತಾರೆ.

ವಯಸ್ಕ ಪುರುಷರು ಮತ್ತು ಮಹಿಳೆಯರು ಸಾಮಾನ್ಯವಾಗಿ ಧ್ವನಿತಂತುವಿನ ಭಿನ್ನ ಗಾತ್ರಗಳನ್ನು ಹೊಂದಿರುತ್ತಾರೆ. ಇದು ಗಂಡು-ಹೆಣ್ಣಿನ ಗಂಟಲಗೂಡಿನ ಗಾತ್ರದಲ್ಲಿನ ವ್ಯತ್ಯಾಸಗಳನ್ನು ಪ್ರತಿಬಿಂಬಿಸುತ್ತದೆ.

## ಉಲ್ಲೇಖಗಳು
ವರ್ಗ:ಧ್ವನಿ ಉತ್ಪಾದನೆ
ಉಲಿ

**ಉಲಿ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಧ್ವನಿವ್ಯೂಹವನ್ನು ಬಳಸಿ ಒಂದು ಜೀವಿಯು ಮಾಡಿದ ಶಬ್ದ
* ಮಾನವರು ಮತ್ತು ಕೆಲವು ಪ್ರಾಣಿಗಳು ಬಳಸುವ ಸಂವಹನದ ಧ್ವನಿರೂಪವಾದ ಮಾತು
ಕಲ್ಲಪ್ಪಯ್ಯ ಮಹಾ ಶಿವಯೋಗಿಗಳು

ಕಲ್ಲಪ್ಪಯ್ಯ ಮಹಾ ಶಿವಯೋಗಿಗಳು ಜಗದ್ಗುರು ದಿಗಂಬರೇಶ್ವರ ಸಂಸ್ಥಾನ ಮಠದ ಪ್ರಭಾವಿ ಮಠಾಧೀಶರಾಗಿ ತಮ್ಮ ಅಗಾಧ ಶಕ್ತಿ ಮೂಲಕ ಭಕ್ತರ ಏಳ್ಗೆಗಾಗಿ ಶ್ರಮಿಸಿದ ವಾಕ್‌ಸಿದ್ದಿ 
ಪುರುಷ ಕಲ್ಲಪ್ಪಯ್ಯ ಮಹಾ ಶಿವಯೋಗಿಗಳು ತಮ್ಮ ಅಮೋಘ ತಪಸ್ಸಿನ ಮೂಲಕ ಭಕ್ತರಿಗೆ ಬೇಡಿದ ವರಗಳನ್ನು ನೀಡಿ ಭಕ್ತರ ಕಾಮಧೇನುವಾಗಿದ್ದರು.

## ಚರಿತ್ರೆ
ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಕೊಲ್ಹಾರದ ಆರಾಧ್ಯದೈವ ಸುಮಾರು 800 ವರ್ಷಗಳ ಹಿಂದೆ ಜನ್ಮತಾಳಿ ಈ ಭಾಗದ ಭಕ್ತರ ಆರಾಧ್ಯ ದೈವವಾಗಿ, ಭಕ್ತರ ಅನೇಕ ಇಷ್ಟಾರ್ಥಗಳನ್ನು ಈಡೇರಿಸಿದ ವಿಜಯನಗರ ಅರಸ ಪ್ರೌಢ ದೇವರಾಯನ ಬಗ್ಗೆ ಮಹಾಕಾವ್ಯ ರಚಿಸಿದ **ಅದೃಶ್ಯ ಕವಿ**ಯ ತವರು ಮತ್ತು **ಮಹಿಪತಿ ದಾಸರು** ತಪಗೈದ ಭೂಮಿ. ಭಕ್ತರನ್ನು ಉದ್ಧರಿಸಲು ನೆಲೆ ನಿಂತ ಪವಾಡಯೋಗಿ ಕಲ್ಲಪ್ಪಯ್ಯ ಮಹಾಶಿವಯೋಗಿಗಳ ಕರ್ಮಭೂಮಿ ಕೊಲ್ಹಾರ. 

## ವಾಕ್‌ಸಿದ್ದಿ ಪುರುಷ
ಜಗದ್ಗುರು ದಿಗಂಬರೇಶ್ವರ ಸಂಸ್ಥಾನ ಮಠದ ಪ್ರಭಾವಿ ಮಠಾಧೀಶರಾಗಿ ತಮ್ಮ ಅಗಾಧ ಶಕ್ತಿ ಮೂಲಕ ಭಕ್ತರ ಏಳ್ಗೆಗಾಗಿ ಶ್ರಮಿಸಿದ ವಾಕ್‌ಸಿದ್ದಿ ಪುರುಷ ಕಲ್ಲಪ್ಪಯ್ಯ ಮಹಾ ಶಿವಯೋಗಿಗಳು ತಮ್ಮ ಅಮೋಘ ತಪಸ್ಸಿನ ಮೂಲಕ ಭಕ್ತರಿಗೆ ಬೇಡಿದ ವರಗಳನ್ನು ನೀಡಿ ಭಕ್ತರ ಕಾಮಧೇನುವಾಗಿದ್ದರು. 

ನಾವಿಕನ ಸಹಾಯವಿಲ್ಲದೆ ಕೃಷ್ಣಾ ನದಿಯಲ್ಲಿ ಕಂಬಳಿ ಹಾಸಿ ಕೊರ್ತಿ ದಡದಿಂದ ಕೊಲ್ಹಾರ ಗ್ರಾಮಕ್ಕೆ ಬಂದು ಭಕ್ತರಿಗೆ ದರ್ಶನವನ್ನು ನೀಡಿದ ಮಹಾನ ಪುರುಷರು ತಮ್ಮ ಅಪಾರ ಶಕ್ತಿಯಿಂದ ಭಕ್ತರ ಉದ್ದಾರಕ್ಕಾಗಿ, ಧರ್ಮದ ಭಿಕ್ಷೆಗಾಗಿ ಕರ್ನಾಟಕ ಮಹಾರಾಷ್ಟ್ರ, ಆಂಧ್ರಪ್ರದೇಶ ರಾಜ್ಯಗಳಲ್ಲಿ ಸಂಚರಿಸಿದ್ದರು. 

## ಶಾಖಾ ಮಠಗಳು
ವಿಜಯಪುರ ಮತ್ತು ಬಾಗಲಕೋಟ ಜಿಲ್ಲೆಯ ಗ್ರಾಮಗಳಲ್ಲಿ ಶಾಖಾ ಮಠಗಳನ್ನು ಹೊಂದಿದೆ. ಬಾಗಲಕೋಟ ಜಿಲ್ಲೆಯ ಶಿರೂರ ಗ್ರಾಮದಲ್ಲಿ ಬರಗಾಲ ಬಿದ್ದಾಗ ಭಕ್ತರ ಅಪೇಕ್ಷೆಯಂತೆ ಮಳೆ ತರಿಸಿ ಕೆರೆಗಳನ್ನು ತುಂಬಿಸಿದ ಪವಾಡ ಪುರುಷರು. ಬಾದಾಮಿ ತಾಲೂಕಿನ ಮುರಡಿ ಗ್ರಾಮದಲ್ಲಿ ಕಲ್ಲಿನಲ್ಲಿ ಜಲ ತರಿಸಿ ಪವಾಡ ಮಾಡಿದರು. ಅಲ್ಲಿ ಇಂದಿಗೂ ನಿರಂತರವಾಗಿ ನೀರು ಹರಿಯುತ್ತಿದೆ. 

ಬಾಗಲಕೋಟ ಜಿಲ್ಲೆಯ ಬೀಳಗಿ ತಾಲ್ಲೂಕಿನ ಮನ್ನಿಕೇರಿ ಗ್ರಾಮದಲ್ಲಿ ಯಮನಪ್ಪ ಕರಿಗೊಂಡ (ಮೇಟಿ) ಅವರಿಗೆ ಶ್ರೀಮಂತಿಕೆ ಕೊಟ್ಟು, ಗಂಡು ಸಂತಾನ ಕರುಣಿಸಿದ್ದರಿಂದ ಶ್ರೀಗಳಿಗೆ ಕೊಲ್ಹಾರ ಮಠಕ್ಕೆ ಮಹಾದ್ವಾರ ನಿರ್ಮಿಸಿ ಕೊಟ್ಟಿದ್ದಾರೆ. ಕೊಪ್ಪಳ ಜಿಲ್ಲೆಯ ಕುಷ್ಟಗಿ ತಾಲೂಕಿನ ತುಗ್ಗಳಡೊಣ್ಣಿ, ಪರಮನಹಟ್ಟಿಯ ಕೋಣಾಪುರ ಗ್ರಾಮದಲ್ಲಿ ಕಲ್ಲಪ್ಪಯ್ಯ ಮಹಾಶಿವಯೋಗಿಗಳು ಗ್ರಾಮದ ದುಷ್ಟ ಪಿಶಾಚಿಗಳನ್ನು ಸಂಹರಿಸಿ ಭಕ್ತರನ್ನು ರಕ್ಷಿಸಿದರೆಂಬ ಮಾತಿದೆ. ಇಂಥ ಮಹಾನ್ ಶಿವಯೋಗಿಗಳ ತಾಯಿಯ ಶಾಪದಂತೆ ಲಿಂಗದೊಳಗೆ ಲೀನರಾಗಿ ಇವತ್ತಿಗೆ 52 ವರ್ಷಗಳು ಗತಿಸಿದರೂ ಇಂದಿಗೂ ಭಕ್ತರ ಹದಯದಲ್ಲಿ ಚಿರಂಜೀವಿಯಾಗಿ ನೆಲೆಸಿದ್ದಾರೆ. ಪ್ರತಿವರ್ಷ ಪೂಜ್ಯರ ಸ್ಮರಣೋತ್ಸವ ನಿಮಿತ್ತ ಕತೃ ಗದ್ದುಗೆಗೆ ಮಹಾರುದ್ರಾಭಿಷೇಕ ಸಹಸ್ರ ಬಿಲ್ವಾರ್ಚನೆ ನೆರವೇರುವುದು ಮತ್ತು ಗ್ರಾಮದ ಪ್ರಮುಖ ಬೀದಿಗಳಲ್ಲಿ ಭಾವಚಿತ್ರ ಮೆರವಣಿಗೆ ನಡೆಯುವುದು ನಂತರ ನಡೆಯುವ ಕಾರ್ಯಕ್ರಮ ಶ್ರೀ ಮಠದ ಕಲ್ಲಿನಾಥ ದೇವರ ಸಾನ್ನಿಧ್ಯದಲ್ಲಿ ನಡೆಯುತ್ತವೆ. 

## ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ಸಂತರು
ಸ್ವಾತಂತ್ರ್ಯ ದಿನ (ಯುನೈಟೆಡ್ ಸ್ಟೇಟ್ಸ್)

**ಸ್ವಾತಂತ್ರ್ಯ ದಿನ**, **ಜುಲೈ  ನಾಲ್ಕು**  ಜುಲೈ 4, 1776 ರಂದು ಸ್ವಾತಂತ್ರ್ಯದ ಘೋಷಣೆಯ ಅಂಗೀಕಾರವನ್ನು ಸ್ಮರಿಸುವ ಸಂಯುಕ್ತ ಸಂಸ್ಥಾನದ ಫೆಡರಲ್ ರಜಾದಿನವಾಗಿದೆ.ಕಾಂಟಿನೆಂಟಲ್ ಕಾಂಗ್ರೆಸ್ ಹದಿಮೂರು ಅಮೆರಿಕನ್ ವಸಾಹತುಗಳು ತಾವು ಹೊಸ ರಾಷ್ಟ್ರವೆಂದು  ಘೋಷಿಸಿತು, ನಂತರ ಯುನೈಟೆಡ್ ಸ್ಟೇಟ್ಸ್ ಆಫ್ ಅಮೇರಿಕಾ, ಬ್ರಿಟಿಷ್ ಸಾಮ್ರಾಜ್ಯದ ಭಾಗವಾಗಿ ಉಳಿಯಲಿಲ್ಲ. ಎರಡು ದಿನಗಳ ಹಿಂದೆಯೇ ಜುಲೈ 2 ರಂದು ಕಾಂಗ್ರೆಸ್ ಸ್ವಾತಂತ್ರ್ಯ ಘೋಷಿಸಲು ಮತ ಚಲಾಯಿಸಿತು.ಸ್ವಾತಂತ್ರ್ಯ ದಿನವು ಸಾಮಾನ್ಯವಾಗಿ ಬಾಣಬಿರುಸುಗಳು, ಮೆರವಣಿಗೆಗಳು, ಬಾರ್ಬೆಕ್ಯೂಗಳು, ಉತ್ಸವಗಳು, ಮೇಳಗಳು, ಪಿಕ್ನಿಕ್ಗಳು, ಸಂಗೀತ ಕಚೇರಿಗಳು, ಬೇಸ್ ಬಾಲ್ ಆಟಗಳು, ಕುಟುಂಬ ಪುನರ್ಮಿಲನಗಳು ಮತ್ತು ರಾಜಕೀಯ ಭಾಷಣಗಳು ಮತ್ತು ಸಮಾರಂಭಗಳು ಆಯೋಜಿಸಿ ಆಚರಿಸಲಾಗುತ್ತದೆ. ಇತಿಹಾಸ, ಸರ್ಕಾರ, ಮತ್ತು ಸಂಪ್ರದಾಯಗಳನ್ನು ಆಚರಿಸುವ ಹಲವಾರು ಸಾರ್ವಜನಿಕ ಮತ್ತು ಖಾಸಗಿ ಘಟನೆಗಳು ಸಂಯುಕ್ತ ರಾಜ್ಯಗಳಲ್ಲಿ  ನಡೆಯುತ್ತವೆ.   ಸ್ವಾತಂತ್ರ್ಯ ದಿನವು ಯುನೈಟೆಡ್ ಸ್ಟೇಟ್ಸ್ನ ರಾಷ್ಟ್ರೀಯ ದಿನವಾಗಿದೆ.

## ಹಿನ್ನೆಲೆ
ಅಮೆರಿಕಾದ ಕ್ರಾಂತಿಯ ಸಂದರ್ಭದಲ್ಲಿ, 1776 ರಲ್ಲಿ ಗ್ರೇಟ್ ಬ್ರಿಟನ್ನಿಂದ ಹದಿಮೂರು ವಸಾಹತುಗಳ ಕಾನೂನುಬದ್ಧ ವಿಭಜನೆಯು ಜುಲೈ 2 ರಂದು ಸಂಭವಿಸಿತು, ಎರಡನೆಯ ಕಾಂಟಿನೆಂಟಲ್ ಕಾಂಗ್ರೆಸ್ ಸ್ವಾತಂತ್ರ್ಯದ ನಿರ್ಣಯವನ್ನು ಅನುಮೋದಿಸಲು ಮತ ಹಾಕಿತು, ಅದು ಜೂನ್ನಲ್ಲಿ ವರ್ಜಿನಿಯಾದ ರಿಚರ್ಡ್ ಹೆನ್ರಿ ಲೀ ಅವರು ಯುನೈಟೆಡ್ ಘೋಷಿಸಿದಂತೆ ಗ್ರೇಟ್ ಬ್ರಿಟನ್ನ ಆಡಳಿತದಿಂದ ಸ್ವತಂತ್ರವಾದ ರಾಜ್ಯಗಳು.ಸ್ವಾತಂತ್ರ್ಯಕ್ಕಾಗಿ ಮತದಾನ ಮಾಡಿದ ನಂತರ ಕಾಂಗ್ರೆಸ್ ಸ್ವಾತಂತ್ರ್ಯದ ಘೋಷಣೆಗೆ ತನ್ನ ಗಮನವನ್ನು ಕೇಂದ್ರೀಕರಿಸಿತು, ಥಾಮಸ್ ಜೆಫರ್ಸನ್ ಅವರ ಪ್ರಧಾನ ಲೇಖಕಿಯಾಗಿ ಐದು ಸಮಿತಿ ಸಿದ್ಧಪಡಿಸಿದ ಈ ನಿರ್ಧಾರವನ್ನು ವಿವರಿಸಿದರು.ಕಾಂಗ್ರೆಸ್ ಘೋಷಣೆ ಮತ್ತು ಘೋಷಣೆಯ ಮಾತುಗಳನ್ನು ಪರಿಷ್ಕರಿಸಿತು, ಅಂತಿಮವಾಗಿ ಜುಲೈ 4 ರಂದು ಎರಡು ದಿನಗಳ ನಂತರ ಅದನ್ನು ಅಂಗೀಕರಿಸಿತು.

## ಸ೦ಪ್ರದಾಯಗಳು
ಸ್ವಾತಂತ್ರ್ಯ ದಿನ ದೇಶಭಕ್ತಿಯ ಪ್ರದರ್ಶನಗಳಿಂದ ಗುರುತಿಸಲ್ಪಟ್ಟ ರಾಷ್ಟ್ರೀಯ ರಜಾದಿನವಾಗಿದೆ. ಇತರ ಬೇಸಿಗೆ-ವಿಷಯದ ಘಟನೆಗಳಂತೆಯೇ, ಸ್ವಾತಂತ್ರ್ಯ ದಿನದ ಆಚರಣೆಗಳು ಸಾಮಾನ್ಯವಾಗಿ ಹೊರಾಂಗಣದಲ್ಲಿ ನಡೆಯುತ್ತವೆ. 5 ಯು.ಎಸ್.ಸಿ ಪ್ರಕಾರ. § 6103, ಸ್ವಾತಂತ್ರ್ಯ ದಿನ ಫೆಡರಲ್ ರಜೆಯೆಂದರೆ, ಆ ದಿನದಲ್ಲಿ ಎಲ್ಲಾ ಅನಗತ್ಯ ಫೆಡರಲ್ ಸಂಸ್ಥೆಗಳು (ಪೋಸ್ಟಲ್ ಸರ್ವೀಸ್ ಮತ್ತು ಫೆಡರಲ್ ನ್ಯಾಯಾಲಯಗಳು) ಮುಚ್ಚಲ್ಪಡುತ್ತವೆ. ರಾಷ್ಟ್ರದ ಪರಂಪರೆ, ಕಾನೂನುಗಳು, ಇತಿಹಾಸ, ಸಮಾಜ, ಮತ್ತು ಜನರನ್ನು ಹೊಗಳುವುದಕ್ಕೆ ಸಾರ್ವಜನಿಕ ಸಮಾರಂಭದಲ್ಲಿ ಈ ದಿನದಂದು ಅನೇಕ ರಾಜಕಾರಣಿಗಳು ಕಾಣಿಸಿಕೊಳ್ಳುತ್ತಾರೆ.
## ಆಚರಣೆ ಗ್ಯಾಲರಿ

File:Miamifireworks.jpg|In addition to a fireworks show, Miami, Florida, lights one of its tallest buildings with the patriotic red, white and blue color scheme on Independence Day.
File:Fireworks over the East Village of New York City.JPG|New York City's fireworks display, shown above over the East Village, is sponsored by Macy's and is the largest in the country.
File:Independence Day, 1940 Promotion.ogv|Patriotic trailer shown in theaters celebrating July 4, 1940
File:Fourth of July Cake.jpg|A festively decorated Independence Day cake

## ಬಾಹ್ಯ ಕೊಂಡಿಗಳು 
* Fourth of July Is Independence Day  USA.gov, July 4, 2014
* U.S. Independence Day a Civic and Social Event U.S. State Department, June 22, 2010
* The Meaning of July Fourth for the Negro by Frederick Douglass
* Fourth of July Orations Collection at the Division of Special Collections, Archives, and Rare Books, Ellis Library, University of Missouri
* The Fourth of July, Back in the Day  – slideshow by *Life magazine*
* Fourth of July 2015 Fireworks in New York City on Youtube

## ಉಲ್ಲೇಖಗಳು 
ವರ್ಗ:ಯುನೈಟೆಡ್ ಸ್ಟೇಟ್ಸ್ನಲ್ಲಿ ವಾರ್ಷಿಕ ಘಟನೆಗಳು
ವಿಭೂತಿಪುರ ಶಿಲಾಶಾಸನ

ಈ ಶಾಸನ ಕಲ್ಲು ಬೆಂಗಳೂರಿನ **ವಿಭೂತಿಪುರ** ಪ್ರದೇಶದಲ್ಲಿರುವ ವೀರಶೈವ ಮಠದಲ್ಲಿದೆ. ಕ್ರಿ.ಶ.೧೩೦೭ನೇ ಇಸವಿಯ ಈ ಶಾಸನವು ತಮಿಳು ಭಾಷೆಯಲ್ಲಿ, ಗ್ರಂಥ ಮತ್ತು ಅರವಕ್ಷರ ಲಿಪಿಯಲ್ಲಿ ಬರೆಯಲ್ಪಟ್ಟಿದೆ. ಹೊಯ್ಸಳ ವಂಶದ ಇಮ್ಮಡಿ ವೀರಬಲ್ಲಾಳ ರಾಜನ ಆಳ್ವಿಕೆಯ ಕಾಲಕ್ಕೆ ಸೇರಿದ್ದಾಗಿದೆ. ಈ ಕಲ್ಲಿನ ಗಾತ್ರ 3’ x 4’. ಆ ಪ್ರದೇಶದಲ್ಲಿ ಊರನ್ನು ಮತ್ತು ಕೆರೆಯನ್ನು ಕಟ್ಟಿಸಿ ನಿರ್ವಹಿಸಿದಕ್ಕಾಗಿ ಅಲ್ಲಿನ ನಿವಾಸಿಗಳಿಗೆ ಕಂದಾಯ ಮನ್ನಾ ಮಾಡಿದ ಬಗ್ಗೆ ಇದರಲ್ಲಿ ಹೇಳಲಾಗಿದೆ. . ಇದರಲ್ಲಿನ ಬರಹದ ಕನ್ನಡ ಮತ್ತು ಇಂಗ್ಲೀಷ ಅನುವಾದಗಳನ್ನು ಕೂಡ ಬರೆಸಿ ಪ್ರಸ್ತುತ ಮಠದಲ್ಲಿ ಕಾಪಿಡಲಾಗಿದೆ. .

## ಶಾಸನಪಠ್ಯ
ಎಪಿಗ್ರಾಫಿಯ ಕರ್ನಾಟಿಕ ಗ್ರಂಥ ಒಂಬತ್ತನೇ ಸಂಪುಟದಲ್ಲಿ **BN133** ಸಂಖ್ಯೆಯಡಿ ದಾಖಲಾಗಿರುವ ಈ ಶಾಸನದ ಪಠ್ಯ ಇಂತಿದೆ.
ಅದೇ ಹೋಬಳಿ ವಿಭೂತಿಪುರ ಗ್ರಾಮದ ಮಠದ ಜಮೀನಿನಲ್ಲಿ ನೆಟ್ಟ ಕಲ್ಲು

ಗ್ರಂಥ ಮತ್ತು ಅರವಕ್ಷರ - ಪ್ರಮಾಣ 3’ x 4’

## ಅರ್ಥ ವಿವರಣೆ
(From the year specified), for victory to the sword and arm of the pratapa-chakravattisri-Posala-vira-Vallala-Devar, and for the benefit of Vallapa-dennakkar, we the maha-prasayitta Ninran, the superintendent of the ? western portion of Masundi-nadu, Sembi-devar, Villa-gamundar and other (three named) inhabitants of the nadu, and Kovandai- Having cleared the jungle in the tract of land adjoining Peru-Erumur, ? leveled the ground, built a village, constructed a tank by removing the sand, and named the village Vachchidevarpuram, granted to Vacchi-devar the village and the wet and dry lands adjoining it, with their four boundaries, as a madappuram, exempt from taxes, for as long as the moon and the sun exist. (usual final imprecatory sentence).
The signature of Ninran. The Signature of the accountant of the nadu, Periyapillai.

## ಉಲ್ಲೇಖಗಳು
## ಹೊರಸಂಪರ್ಕ ಕೊಂಡಿಗಳು
*Inscription Stone of Bangalore, A physical verification project by Uday Kumar P L
*ಕಲ್ಲು ಕತೆಯ ಹೇಳಿದೆ! , ಉದಯವಾಣಿ, ೧೯ಮೇ೨೦೧೮
*Inscription stones of city now on Google Maps, K.Sarumathi, The Hindu, 19May2018

ವರ್ಗ:ಬೆಂಗಳೂರಿನ ಶಿಲಾಶಾಸನಗಳು
ಅತಿಕ್ರಮಣ

**ಅತಿಕ್ರಮಣ**ವು ಆಪರಾಧಿಕ ಕಾನೂನು ಅಥವಾ ಅಪಕೃತ್ಯ ಕಾನೂನಿನ ಒಂದು ಕ್ಷೇತ್ರವಾಗಿದೆ. ಇದನ್ನು ಮೂರು ಗುಂಪುಗಳಾಗಿ ವಿಭಜಿಸಲಾಗುತ್ತದೆ: ವ್ಯಕ್ತಿಯ ಅತಿಕ್ರಮಣ, ಚರಾಸ್ತಿ/ಚರಸ್ವತ್ತುಗಳ ಅತಿಕ್ರಮಣ ಮತ್ತು ನೆಲ/ಜಮೀನಿನ ಅತಿಕ್ರಮಣ.

ಚರಾಸ್ತಿ/ಚರಸ್ವತ್ತುಗಳ ಅತಿಕ್ರಮಣವನ್ನು ಸರಕುಗಳ ಅತಿಕ್ರಮಣ ಅಥವಾ ವೈಯಕ್ತಿಕ ಆಸ್ತಿಯ ಅತಿಕ್ರಮಣ ಎಂದು ಕೂಡ ಕರೆಯಲಾಗುತ್ತದೆ. ಇದನ್ನು ವೈಯಕ್ತಿಕ ಸ್ವತ್ತಿನ ಸ್ವಾಧೀನದೊಂದಿಗೆ ಉದ್ದೇಶಪೂರ್ವಕ ಹಸ್ತಕ್ಷೇಪ … ಸರಿಸುಮಾರು ಗಾಯ ಮಾಡುವಂಥದ್ದು ಎಂದು ವ್ಯಾಖ್ಯಾನಿಸಲಾಗುತ್ತದೆ. ಚರಾಸ್ತಿ/ಚರಸ್ವತ್ತುಗಳ ಅತಿಕ್ರಮಣಕ್ಕೆ ಹಾನಿಗಳ ತೋರಿಸುವಿಕೆ ಅಗತ್ಯವಿಲ್ಲ. ಕೇವಲ ಮತ್ತೊಬ್ಬರ "ವೈಯಕ್ತಿಕ ಸ್ವತ್ತಿಗೆ ಕೈಹಾಕುವುದು ಅಥವಾ ಅದರ ಬಳಕೆ" ಅತಿಕ್ರಮಣದ ಸಂಬಂಧ ಕ್ರಮ ಜರುಗಿಸುವುದಕ್ಕೆ ಕಾರಣ ನೀಡುತ್ತದೆ.

ಇಂದು ನೆಲ/ಜಮೀನಿನ ಅತಿಕ್ರಮಣವು ಅತಿಕ್ರಮಣ ಪದಕ್ಕೆ ಸಂಬಂಧಿಸಲಾದ ಅತ್ಯಂತ ಸಾಮಾನ್ಯವಾದ ಅಪಕೃತ್ಯ; ಇದು "ಸ್ಥಿರಾಸ್ತಿಯ ಒಬ್ಬರ ಸ್ವಾಮ್ಯದ ಹಕ್ಕುಗಳಲ್ಲಿ ನ್ಯಾಯಬಾಹಿರ ಹಸ್ತಕ್ಷೇಪ"ದ ರೂಪ ತೆಗೆದುಕೊಳ್ಳುತ್ತದೆ. ಸಾಮಾನ್ಯವಾಗಿ, ಮಾಲೀಕನ ಕಾನೂನು ಅನುಸಾರವಾಗಿ ರಕ್ಷಿತ ಹಿತಕ್ಕೆ ಹಾನಿಯನ್ನು ಸಾಬೀತುಪಡಿಸುವ ಅಗತ್ಯವಿಲ್ಲ; ಅನುದ್ದೇಶಿತ ಅತಿಕ್ರಮಣಕ್ಕೆ ಹೊಣೆಗಾರಿಕೆಯು ನ್ಯಾಯವ್ಯಾಪ್ತಿಯಾನುಸಾರ ಬದಲಾಗುತ್ತದೆ. "ಸಾಮಾನ್ಯ ಕಾನೂನಿನಲ್ಲಿ, ಮತ್ತೊಬ್ಬನ ಜಮೀನಿನ ಮೇಲೆ ಪ್ರತಿ ಅನಧಿಕೃತ ಪ್ರವೇಶವು ಅತಿಕ್ರಮಣವಾಗುತ್ತದೆ"; ಆದರೆ, ಅಪಕೃತ್ಯಗಳ ಮರುಹೇಳಿಕೆಯಿಂದ ಸ್ಥಾಪಿತವಾದ ಅಪಕೃತ್ಯ ಯೋಜನೆಯ ಅಡಿಯಲ್ಲಿ, ಅನುದ್ದೇಶಪೂರ್ವಕ ಅತಿಕ್ರಮಣಗಳಿಗೆ ಹೊಣೆಗಾರಿಕೆಯು ಕೇವಲ ನಿರ್ಲಕ್ಷ್ಯವನ್ನು ಸೂಚಿಸುವ ಸಂದರ್ಭಗಳಲ್ಲಿ ಅಥವಾ ಅತಿಕ್ರಮಣವು ಅತ್ಯಂತ ಅಪಾಯಕರ ಚಟುವಟಿಕೆಯನ್ನು ಒಳಗೊಂಡಾಗ ಉದ್ಭವಿಸುತ್ತದೆ. ಅನುದ್ದೇಶಪೂರ್ವಕವಾಗಿ ರಸ್ತೆಗೆ ಹೊಂದಿಕೊಂಡಿರುವ ಜಮೀನನ್ನು ಪ್ರವೇಶಿಸುವಂತಹ (ಉದಾಹರಣಗೆ ಕಾರು ಅಪಘಾತದಲ್ಲಿ) ಅಪವಾದಗಳಿವೆ. ಕೆಲವು ನ್ಯಾಯವ್ಯಾಪ್ತಿಗಳಲ್ಲಿ, ಬಂದೂಕನ್ನು ಹೊಂದಿರುವಾಗ ಮಾಡಿದ ಅತಿಕ್ರಮಣವು (ಇದರಲ್ಲಿ ಮದ್ದುಗುಂಡುಗಳಿಲ್ಲದ ಕಡಿಮೆ ಶಕ್ತಿಯ ಗಾಳಿ ಅಸ್ತ್ರ ಸೇರಿರಬಹುದು) ಸಶಸ್ತ್ರ ಅತಿಕ್ರಮಣದ ಹೆಚ್ಚು ಗಂಭೀರ ಅಪರಾಧವಾಗುತ್ತದೆ.

"ಹಸ್ತಕ್ಷೇಪವು" ಅಪಕೃತ್ಯದ ಮುಖ್ಯ ಅಂಶವಾಗಿರುತ್ತದೆ. ಇದು ನೇರ ಮತ್ತು ಭೌತಿಕ ಎರಡೂ ಆಗಿರಬೇಕು. ಪರೋಕ್ಷ ಹಸ್ತಕ್ಷೇಪವು ನಿರ್ಲಕ್ಷ್ಯ ಅಥವಾ ಉಪದ್ರವ ವಿಷಯದಲ್ಲಿ ಒಳಗೊಂಡಿರುತ್ತದೆ. ಹಸ್ತಕ್ಷೇಪ ಪದವು ಜಮೀನಿಗೆ ಯಾವುದೇ ಶಾರೀರಿಕ ಪ್ರವೇಶವನ್ನು, ಜೊತೆಗೆ ಪ್ರವೇಶಾಧಿಕಾರದ ದುರುಪಯೋಗವನ್ನು ಒಳಗೊಂಡಿರುತ್ತದೆ, ಅಂದರೆ ಜಮೀನನ್ನು ಪ್ರವೇಶಿಸುವ ಹಕ್ಕನ್ನು ಹೊಂದಿರುವ ವ್ಯಕ್ತಿಯು ಅನುಮತಿಯಲ್ಲಿ ಒಳಗೊಳ್ಳದ ಏನನ್ನಾದರೂ ಮಾಡುತ್ತಾನೆ. ವ್ಯಕ್ತಿಗೆ ಜಮೀನನ್ನು ಪ್ರವೇಶಿಸುವ ಹಕ್ಕಿದ್ದರೆ, ಆದರೆ ಈ ಹಕ್ಕಿನ ಅವಧಿ ಮೀರಿದ ನಂತರವೂ ಉಳಿದುಕೊಂಡರೆ, ಅದು ಕೂಡ ಅತಿಕ್ರಮಣವಾಗುತ್ತದೆ.

## ಉಲ್ಲೇಖಗಳು
ವರ್ಗ:ಅಪಕೃತ್ಯ ಕಾನೂನು
ವರ್ಗ:ಕಾನೂನು
ವರ್ಗ:ಅಪರಾಧ
ಮಾಲ್ಯವಂತ ರಘುನಾಥ ದೇವಾಲಯ

**ಮಾಲ್ಯವಂತ ರಘುನಾಥ ದೇವಾಲಯ** ಕರ್ನಾಟಕ ರಾಜ್ಯದ ಬಳ್ಳಾರಿಯ ಕಮಲಾಪುರ ಎಂಬ ಊರಿನಲ್ಲಿ ಇದೆ. ಈ ದೇವಾಲಯ ಶ್ರೀರಾಮ ದೇವರಿಗೆ ಸಮರ್ಪಿಸಲಾಗಿದೆ.
ಕಮಲಾಪುರದ ಮುಖ್ಯರಸ್ತೆಯಿಂದ ಸುಮಾರು ೦೨ ಕಿ.ಲೊ ಆಚೆಗೆ ಈ ವಿಶಾಲವಾದ ಮಾಲ್ಯವಂತ ಬೆಟ್ಟವಿದೆ. ಈ ಸ್ಥಳದಲ್ಲಿ ರಘುನಾಥ ದೇವಾಲಯವಿದೆ.
https://commons.m.wikimedia.org/wiki/File:Malyavanta_raghunatha_temple.jpg

## ಪುರಾಣ 
ಸೀತಾ ದೇವಿಯ ಹುಡುಕಾಟದಲ್ಲಿ ಶ್ರೀರಾಮ, ಲಕ್ಷ್ಮಣ ಹಾಗು ವಾನರ ಸೇನೆ ಇದ್ದಾಗ ಮಳೆಗಾಲ ಆರಂಭವಾಗಿತ್ತು. ಈ ಮಳೆಗಾಲ ಮುಗಿಯುವವರೆಗೂ ಆಶ್ರಯ ಪಡೆಯಲು ಶ್ರೀರಾಮ ಹಾಗೂ ಅವರ ಸೇನೆ ಇದೇ ಮಾಲ್ಯವಂತ ಬೆಟ್ಟವನ್ನು ಆಯ್ಕೆಮಾಡಿ ಈ ಬೆಟ್ಟದ ಕಡೆಗೆ ಒಂದು ಬಾಣವನ್ನು ಹೊಡೆದರು. ಈ ಬಾಣದಿಂದ ಆ ಬೆಟ್ಟದ ತುದಿಯಲ್ಲಿ ಒಂದು ‍ಸೀಳು ಬಂದಿತ್ತು. ನಂತರ ಶ್ರೀರಾಮ ಹಾಗು ಅವರ ಸೇನೆ ಮಳೆಗಾಲ ಮುಗುಯುವವರೆಗು ಇಲ್ಲಿಯೇ ನೆಲೆಸಿದ್ದರು. ನಂತರ ಲಂಕಾ ಕಡೆಗೆ ತಮ್ಮ ಪಯಣವನ್ನು ಸಾಗಿಸಿದರು.

## ರಘುನಾಥ ದೇವಾಲಯ 
ಈ ದೇವಾಲಯವು ವಿಶಾಲವಾಗಿದ್ದು ಇಲ್ಲಿ ಶ್ರಿರಾಮ ಹಾಗು ಲಕ್ಷ್ಮಣರ ವಿಗ್ರಹವೂ ಅವರು ಕೂತಿರುವ ಆಕಾರದಲ್ಲಿದೆ ಹಾಗು ಸೀತಾ ದೇವಿಯು ನಿಂತುಕೊಂಡಿರುವ ಆಕಾರದಲ್ಲಿದೆ. ಹಾಗೆ ಹನುಮಂತನು ತಲೆ ಬಾಗಿರುವ ಹಾಗೆ ವಿಗ್ರಹಿಸಲಾಗಿದೆ. ಈ ದೇವಾಲಯವನ್ನು ಶ್ರೀರಾಮರಿಗೆ ಸಮರ್ಪಿಸಲಾಗಿದೆ. ಈ ದೇವಾಲಯದ ಸುತ್ತ-ಮುತ್ತಲಿನಲ್ಲಿ ಡೊಡ್ಡ ಗಾತ್ರದ ಕಲ್ಲು ಬಂಡೆಗಳಿವೆ. ಈ ದೇವಾಲಯ ಸಂಕೀರ್ಣವು ಹಂಪಿ ಯಾವುದೇ ದೊಡ್ಡ ದೇವಾಲಯ ಸಂಕೀರ್ಣಗಳಿಗಿಂತ ಭಿನ್ನವಾಗಿದೆ. ಸಂಕೀರ್ಣದ ಮಧ್ಯಭಾಗದಲ್ಲಿರುವ ಮುಖ್ಯ ದೇವಾಲಯದ ಅಕ್ಷದಲ್ಲಿ ಸುಣ್ಣದ ಕಂಬದ ಹಾಲ್ ನಿಂತಿದೆ. ದೇವಾಲಯದ ಸಂಯುಕ್ತ ಎದುರಿಸುತ್ತಿರುವ ಆವರಣ ಗೋಡೆಯ ಉದ್ದಕ್ಕೂ ಉದ್ದನೆಯ ಕಂಬಗಳು ಇವೆ. ಇದನ್ನು ಯಾತ್ರಾರ್ಥಿಗಳು ಪ್ರಾರ್ಥನೆಗಾಗಿ ಆಶ್ರಯಸ್ಥಾನವಾಗಿ ಬಳಸುತ್ತಾರೆ. ಕಲ್ಯಾಣ ಮಂಟಪ (ದೊಡ್ಡ ಪೆವಿಲಿಯನ್) ನೈಋತ್ಯ ಭಾಗದಲ್ಲಿದೆ. ದೇವಿಯ ಉಪ-ಮಂದಿರವು ಮುಖ್ಯ ದೇವಾಲಯದ ಉತ್ತರ ಭಾಗದಲ್ಲಿದೆ. ದೇವಾಲಯದ ದಕ್ಷಿಣ ಭಾಗದಲ್ಲಿ ನೀವು ಒಳ ಗೋಡೆಯ (ಬೌಲ್ಡರ್) ಮೇಲ್ಮೈಯಲ್ಲಿ ಕೆತ್ತಿದ ಕೃತಕ ಕೊಳವೆಯ ಚಿತ್ರದೊಂದಿಗೆ ನೈಸರ್ಗಿಕ ಬಾವಿ ಕಾಣುವಿರಿ. 

## ವಿಶಿಷ್ಟತೆ 
ದೇವಾಲಯದ ಆಕರ್ಷಣೀಯ ಮತ್ತು ವಿಶಿಷ್ಟ ಅಂಶವೆಂದರೆ ಅದರ ಒಳ ಗೋಡೆ ಕೆತ್ತನೆಗಳು. ಒಳಗಿನ ಗೋಡೆಗಳಾದ್ಯಂತ ಮೀನುಗಳು ಮತ್ತು ಇತರ ಪೌರಾಣಿಕ ಮತ್ತು ವಾಸ್ತವಿಕ ಸಮುದ್ರ ಜೀವಿಗಳ ಕೆತ್ತನೆ ಹರಡಿದೆ. ಮಲ್ಯವಂತ ರಘುನಾಥ ದೇವಸ್ಥಾನವು ಸೂರ್ಯನನ್ನು ನೋಡಲು ಮತ್ತು ಗೋಲ್ಡ್ಸ್ಟೋನ್, ಅಂಬರ್ ಮತ್ತು ಷಾಂಪೇನ್ಗಳ ಮರೆಯಾಗುತ್ತಿರುವ ಛಾಯೆಗಳಲ್ಲಿ ಚದುರಿದ ಅವಶೇಷಗಳ ಮಿನುಗುವಿಕೆಯನ್ನು ನೋಡಲು ಸೂಕ್ತ ಸ್ಥಳಗಳಲ್ಲಿ ಒಂದಾಗಿದೆ. ಈ ದೇವಾಲಯವನ್ನು ದ್ರಾವಿಡ ಶೈಲಿಯಲ್ಲಿ ನಿರ್ಮಿಸಲಾಗಿದೆ.ಈ ದೇವಾಲಯದ  ಮತ್ತೊಂದು ವಿಶೇಷವೆಂದರೆ ಗರ್ಭಗುಡಿಯಲ್ಲಿರುವ ವಿಗ್ರಹಗಳನ್ನು ಒಂದೇ ಬಂಡೆ ಇಂದ ಕೆತ್ತಿರುವುದು.ಅದಕ್ಕಾಗಿ ಅದನ್ನು ಅಖಂಡ ಶಿಲ್ಪಗಳು ಎಂದು ಕರೆಯುತ್ತಾರೆ ಮತ್ತು ಈ ಶಿಲ್ಪಗಳು ನೋಡಲು ಅತ್ಯತ್ಭುತವಾಗಿವೆ.

## ಉಲ್ಲೇಖಗಳು 
ವರ್ಗ:ಕರ್ನಾಟಕದ ದೇವಾಲಯಗಳು
ಪ್ರಾತಃಕಾಲ

thumb

**ಪ್ರಾತಃಕಾಲ**ವು (**ಉಷಃಕಾಲ**, **ಉಷೆ**) ಸೂರ್ಯೋದಯಕ್ಕೆ ಮುಂಚೆ ಮಂದಪ್ರಕಾಶದ ಆರಂಭವನ್ನು ಗುರುತಿಸುವ ಸಮಯ. ಸೂರ್ಯ ಬಿಂಬದ ಕೇಂದ್ರವು ದಿಗಂತದ ಕೆಳಗೆ 18° ಮುಟ್ಟಿದಾಗ, ವಾತಾವರಣದಲ್ಲಿ ಹರಡಿದ ಪರೋಕ್ಷ ಬೆಳಕಿನ ಗೋಚರವಾಗುವಿಕೆಯಿಂದ ಇದನ್ನು ಗುರುತಿಸಲಾಗುತ್ತದೆ. ಪ್ರಾತಃಕಾಲದ ಈ ಮಂದಪ್ರಕಾಶದ ಅವಧಿಯು ಸೂರ್ಯೋದಯದವರೆಗೆ ಇರುತ್ತದೆ (ಸೂರ್ಯನ ಮೇಲಿನ ಅವಯವವು ದಿಗಂತವನ್ನು ದಾಟಿ ಹೊರಬಂದಾಗ). ಆಗ ಚೆದುರಿದ ಬೆಳಕು ನೇರ ಬೆಳಕಾಗುತ್ತದೆ.

ಹಿಂದೂ ಪ್ರಾತಃಕಾಲದ ದೇವತೆಯಾದ ಉಷಸ್ ಹೆಣ್ಣು ದೇವತೆಯಾಗಿದ್ದಾಳೆ. ಹಾಗೆ, ಸೂರ್ಯ ಮತ್ತು ಸೂರ್ಯನ ಸಾರಥಿಯಾದ ಅರುಣ ಗಂಡು ದೇವತೆಗಳಾಗಿದ್ದಾರೆ. ಉಷಸ್ಸು ಅತ್ಯಂತ ಪ್ರಮುಖ ಋಗ್ವೈದಿಕ ದೇವತೆಗಳಲ್ಲಿ ಒಬ್ಬಳು. ಪ್ರಾತಃಕಾಲದ ಸಮಯವನ್ನು ಬ್ರಹ್ಮಮುಹೂರ್ತ (ಅಥವಾ ಬ್ರಾಹ್ಮಿಮುಹೂರ್ತ) ಎಂದೂ ಸೂಚಿಸಲಾಗುತ್ತದೆ. ಇದು ಧ್ಯಾನ ಮತ್ತು ಯೋಗ ಸೇರಿದಂತೆ, ಆಧ್ಯಾತ್ಮಿಕ ಚಟುವಟಿಕೆಗಳಲ್ಲಿ ತೊಡಗಲು ಉತ್ಕೃಷ್ಟ ಸಮಯ ಎಂದು ಪರಿಗಣಿಸಲಾಗುತ್ತದೆ. ಭಾರತದ ಕೆಲವು ಭಾಗಗಳಲ್ಲಿ, ಛಠ್ ಹಬ್ಬದ ಸಂದರ್ಭದಲ್ಲಿ, ಸೂರ್ಯನ ಜೊತೆಗೆ ಉಷಾ ಮತ್ತು ಪ್ರತ್ಯುಷಾ ಇಬ್ಬರನ್ನೂ ಪೂಜಿಸಲಾಗುತ್ತದೆ.

ಮಂದಪ್ರಕಾಶದ ಅವಧಿಯು ವೀಕ್ಷಕನ ಅಕ್ಷಾಂಶವನ್ನು ಆಧರಿಸಿ ಬಹಳವಾಗಿ ಬದಲಾಗುತ್ತದೆ: ವಿಷುವದ್ರೇಖೆಯಲ್ಲಿ ೭೦ ನಿಮಿಷಕ್ಕಿಂತ ಸ್ವಲ್ಪ ಹೆಚ್ಚು ಇರುತ್ತದೆ, ಧ್ರುವ ಪ್ರದೇಶಗಳಲ್ಲಿ ಅನೇಕ ಗಂಟೆಗಳವರೆಗೆ ಇರುತ್ತದೆ, ಮತ್ತು ಧ್ರುವಗಳಲ್ಲಿ ಹಲವಾರು ವಾರಗಳವರೆಗೆ ಇರುತ್ತದೆ.

ವಿಷುವತ್ಸಂಕ್ರಾಂತಿ ಸೂರ್ಯನು ಪೂರ್ವದ ಕಡೆಯಿಂದ ಉದಯಿಸಿ ಪಶ್ಚಿಮದ ಕಡೆಗೆ ಅಸ್ತಂಗತನಾಗುವ ಮತ್ತು ದಿಗಂತಕ್ಕೆ ಸಮಕೋಣದಲ್ಲಿರುವ ವಿಷುವದ್ರೇಖೆಯ ಮೇಲೆ ಮಂದಪ್ರಕಾಶದ ಅವಧಿಯು ಅತಿ ಕಡಿಮೆಯಿರುತ್ತದೆ. ಮಂದಪ್ರಕಾಶ ಅವಧಿಯ ಪ್ರತಿ ಹಂತವು ಕೇವಲ 24 ನಿಮಿಷ ಇರುತ್ತದೆ. ಭೂಮಿಯ ಎಲ್ಲಿಂದಾದರೂ, ಮಂದಪ್ರಕಾಶದ ಅವಧಿಯು ವಿಷುವತ್ಸಂಕ್ರಾಂತಿಯ ಸುತ್ತ ಅತ್ಯಂತ ಕಡಿಮೆಯಿರುತ್ತದೆ ಮತ್ತು ಅಯನ ಸಂಕ್ರಾಂತಿಗಳ ಮೇಲೆ ಅತ್ಯಂತ ದೀರ್ಘವಾಗಿರುತ್ತದೆ.

ಬೇಸಿಗೆಯ ಅಯನಸಂಕ್ರಾಂತಿಯು ಸಮೀಪಿಸಿದಂತೆ ಹಗಲು ದೀರ್ಘವಾಗುತ್ತದೆ, ಮತ್ತು ಚಳಿಗಾಲದ ಅಯನಸಂಕ್ರಾಂತಿಯು ಸಮೀಪಿಸಿದಂತೆ ರಾತ್ರಿಯು ದೀರ್ಘವಾಗುತ್ತದೆ. ಇದು ಪ್ರಾತಃಕಾಲ ಮತ್ತು ಮುಸ್ಸಂಜೆಯ ಸಮಯ ಮತ್ತು ಅವಧಿಗಳ ಮೇಲೆ ಸಂಭಾವ್ಯ ಪ್ರಭಾವಬೀರಬಹುದು. ಈ ಪ್ರಭಾವವು ಧ್ರುವಗಳ ಹತ್ತಿರ ಹೆಚ್ಚು ಎದ್ದುಕಾಣುತ್ತದೆ, ಏಕೆಂದರೆ ಇಲ್ಲಿ ಸೂರ್ಯನು ಮೇಷ ಸಂಕ್ರಾಂತಿಯಲ್ಲಿ ಉದಯಿಸಿ ಶರತ್ಕಾಲದ ವಿಷುವತ್ಸಂಕ್ರಾಂತಿಯಲ್ಲಿ ಅಸ್ತಂಗತನಾಗುತ್ತಾನೆ. ಹಾಗಾಗಿ ಮಂದಪ್ರಕಾಶದ ಅವಧಿ ದೀರ್ಘವಾಗಿರುತ್ತದೆ, ಮತ್ತು ಕೆಲವು ವಾರಗಳವರೆಗೆ ಇರುತ್ತದೆ.

ವರ್ಗ:ಭೂಮಿಯ ವಿದ್ಯಮಾನಗಳು
ಮಿಷ್ಟಿ ದೋಯಿ

**ಮಿಷ್ಟಿ ದೋಯಿ** ಭಾರತೀಯ ಉಪಖಂಡದಿಂದ ಹುಟ್ಟಿಕೊಂಡ ಹುದುಗಿಸಿದ ಸಿಹಿ ದೋಯಿ (ಮೊಸರು) (ಸಿಹಿ ತಿನಿಸು); ಮತ್ತು ಪಶ್ಚಿಮ ಬಂಗಾಳ ಹಾಗೂ ಬಾಂಗ್ಲಾದೇಶದಲ್ಲಿ ಸಾಮಾನ್ಯವಾಗಿದೆ. ಇದರ ಬಡು ಅವಧಿ ಸುಮಾರು ಒಂದು ವಾರದಿಂದ ಒಂದು ದಿನ. ಇದನ್ನು ಹಾಲು ಮತ್ತು ಸಕ್ಕರೆ/ಬೆಲ್ಲದಿಂದ ತಯಾರಿಸಲಾಗುತ್ತದೆ. ತಯಾರಿಕೆಯ ತಂತ್ರದ ಕಾರಣ ಇದು ಸಾದಾ ಮೊಸರಿನಿಂದ ಭಿನ್ನವಾಗಿದೆ.

ಮಿಷ್ಟಿ ದೋಯಿಯನ್ನು ಹಾಲು ಸ್ವಲ್ಪ ಗಟ್ಟಿಯಾಗುವವರೆಗೆ ಬೇಯಿಸಿ, ಅದಕ್ಕೆ ಸಕ್ಕರೆ ಸೇರಿಸಿ (ಗುರಾ-ಕಂದು ಸಕ್ಕರೆ ಅಥವಾ ಖೇಜುರ್ ಗುರಾ-ಖರ್ಜೂರದ ಕಾಕಂಬಿ) ತಯಾರಿಸಲಾಗುತ್ತದೆ. ಹಾಲು ಹುದುಗು ಬರಲು ರಾತ್ರಿಯಿಡಿ ಬಿಡಲಾಗುತ್ತದೆ. ಮೀಠಾ ದಹಿಯನ್ನು ತಯಾರಿಸಲು ಯಾವಾಗಲೂ ಜೇಡಿಮಣ್ಣಿನ ಪಾತ್ರೆಯನ್ನು ಬಳಸಲಾಗುತ್ತದೆ ಏಕೆಂದರೆ ಅದರ ರಂಧ್ರಯುಕ್ತ ಸುತ್ತಾಲೆಯ ಮೂಲಕ ಆಗುವ ನೀರಿನ ಕ್ರಮೇಣವಾದ ಬಾಷ್ಪೀಕರಣದಿಂದ ಮೊಸರನ್ನು ಮತ್ತಷ್ಟು ಗಟ್ಟಿಯಾಗಿಸುವುದರ ಜೊತೆಗೆ, ಸೂಕ್ಷ್ಮ ಜೀವಾಣುಗಳ ಬೆಳವಣಿಗೆಗೆ ಸರಿಯಾದ ಉಷ್ಣಾಂಶವನ್ನು ಸೃಷ್ಟಿಸುತ್ತದೆ. ಹಲವುವೇಳೆ ಮೊಸರಿಗೆ ಪರಿಮಳ ಬರಿಸಲು ಸ್ವಲ್ಪ ಏಲಕ್ಕಿ ಪುಡಿಯನ್ನು ಸೇರಿಸಲಾಗುತ್ತದೆ. ಪಾಶ್ಚಾತ್ಯದಲ್ಲಿ ಬೇಕ್ ಮಾಡಿದ ಮೊಸರು ಇದಕ್ಕೆ ಹೋಲುವ ತಯಾರಿಕೆಯಾಗಿದೆ.

## ಉಲ್ಲೇಖಗಳು
ವರ್ಗ:ಸಿಹಿ ತಿನಿಸುಗಳು
ಸುಭಾಷ್ ಪಾಳೇಕರ್

ಸುಭಾಷ್ ಪಾಳೇಕರ್ ಒಬ್ಬ ಭಾರತೀಯ ಕೃಷಿಕ. ಶೂನ್ಯ ಬಂಡವಾಳದಲ್ಲಿ ನೈಸರ್ಗಿಕ ಕೃಷಿ ಮಾಡುವುದನ್ನು ಅಭ್ಯಾಸ ಮಾಡಿ ಹಾಗು ಅದರ ಬಗ್ಗೆ ಅನೇಕ ಪುಸ್ತಕಗಳನ್ನು ಬರೆದಿದ್ದಾರೆ. ಸುಭಾಷ್ ಪಾಳೇಕರ್ ಅವರು ೧೯೪೯ ರಲ್ಲಿ ಮಹಾರಾಷ್ಟ್ರದ ವಿದರ್ಭ ಪ್ರದೇಶದಲ್ಲಿನ ಒಂದು ಸಣ್ಣ ಹಳ್ಳಿಯಲ್ಲಿ ಜನಿಸಿದ್ದು, ಕೃಷಿ ಹಿನ್ನೆಲೆಯನ್ನು ಹೊಂದಿದ್ದಾರೆ. ಇವರು ಯಾವುದೇ ರಾಸಾಯನಿಕ ಕೀಟನಾಶಕಗಳನ್ನು ಬೆಳಸದೆ,  ಶೂನ್ಯ ಹೂಡಿಕೆಯಲ್ಲಿ ನೈಸರ್ಗಿಕ ಕೃಷಿ ಅಭ್ಯಾಸ ಮಾಡಿದ್ದಾರೆ. ಈ ಸಲುವಾಗಿ ಅವರು ಭಾರತದಾದ್ಯಂತ ಹಲವು ಕಾರ್ಯಾಗಾರಗಳನ್ನು ನಡೆಸಿದರು.
## ಶಿಕ್ಷಣ ಮತ್ತು ವೃತ್ತಿ 
ಅವರು ನಾಗ್ಪುರದಲ್ಲಿ ಕೃಷಿ ಪದವಿಯನ್ನು ಪಡೆದರು. ಕಾಲೇಜು ಶಿಕ್ಷಣದ ಸಮಯದಲ್ಲಿ ಅವರು ಸ್ಯಾಟ್ಪುಡಾ ಬುಡಕಟ್ಟು ಪ್ರದೇಶದಲ್ಲಿನ ತಮ್ಮ ಸಮಸ್ಯೆಗಳ ಬಗ್ಗೆ ಬುಡಕಟ್ಟು ಜನಾಂಗದೊಂದಿಗೆ ಕೆಲಸ ಮಾಡುತ್ತಿದ್ದರು.

## ಪ್ರಶಸ್ತಿ 
* ೨೦೧೬ ರಲ್ಲಿ ಸುಭಾಷ್ ಪಾಳೇಕರ್ ಅವರಿಗೆ ಪದ್ಮಶ್ರೀ ಪ್ರಶಸ್ತಿ ದೊರೆತಿದೆ. 

## ಉಲ್ಲೇಖ
## ಬಾಹ್ಯ ಸಂಪರ್ಕ 
Official site: http://palekarzerobudgetspiritualfarming.org

ವರ್ಗ:೧೯೪೯ ಜನನ
ವರ್ಗ:ವಿಜ್ಞಾನಿಗಳು
ಉಷ್ಣೀಷ

**ಉಷ್ಣೀಷ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಬಟ್ಟೆಯ ಸುತ್ತುವಿಕೆಯನ್ನು ಆಧರಿಸಿದ ಒಂದು ಬಗೆಯ ತಲೆಯುಡುಗೆಯಾದ ರುಮಾಲು
* ಒಬ್ಬ ಅರಸ ಅಥವಾ ಒಬ್ಬ ದೇವತೆಯಿಂದ ಧರಿಸಲ್ಪಟ್ಟ ತಲೆಯುಡಿಗೆಯ ಸಾಂಪ್ರದಾಯಿಕ ಸಾಂಕೇತಿಕ ಪ್ರಕಾರವಾದ ಕಿರೀಟ
ರುಮಾಲು

thumb|ಸಿಖ್ ರುಮಾಲು ಧರಿಸಿರುವ ಒಬ್ಬ ವ್ಯಕ್ತಿ

**ರುಮಾಲು** ಬಟ್ಟೆಯ ಸುತ್ತುವಿಕೆಯನ್ನು ಆಧರಿಸಿದ ಒಂದು ಬಗೆಯ ತಲೆಯುಡುಗೆ. ಅನೇಕ ಸ್ವರೂಪಗಳನ್ನು ಹೊಂದಿರುವ ಇದನ್ನು ವಿವಿಧ ದೇಶಗಳ ಪುರುಷರು ಸಾಂಪ್ರದಾಯಿಕ ತಲೆಯುಡುಗೆಯಾಗಿ ಧರಿಸುತ್ತಾರೆ. ರುಮಾಲು ಧರಿಸುವ ಮಹತ್ವದ ಸಂಪ್ರದಾಯಗಳನ್ನು ಹೊಂದಿರುವ ಸಮುದಾಯಗಳನ್ನು ಭಾರತೀಯ ಉಪಖಂಡ, ಅಫ಼್ಘಾನಿಸ್ತಾನ, ಆಗ್ನೇಯ ಏಷ್ಯಾ, ಅರಬ್ಬೀ ಪರ್ಯಾಯದ್ವೀಪ, ಮಧ್ಯಪ್ರಾಚ್ಯ, ನಿಕಟಪ್ರಾಚ್ಯ, ಮಧ್ಯ ಏಷ್ಯಾ, ಉತ್ತರ ಆಫ಼್ರಿಕಾ, ಆಫ಼್ರಿಕಾದ ಕೊಂಬು, ಉತ್ತರ ಅಮೇರಿಕಾ, ಮತ್ತು ಸ್ವಾಹಿಲಿ ಕರಾವಳಿಯ ಭಾಗಗಳಲ್ಲಿ ಕಾಣಬಹುದು.

ರುಮಾಲುಗಳನ್ನು ಧರಿಸುವುದು, ಮಹಿಳೆಯರು ಸೇರಿದಂತೆ, ಸಿಖ್ಖರಲ್ಲಿ ಸಾಮಾನ್ಯವಾಗಿದೆ. ಈ ತಲೆಯುಡುಗೆಯು ಧಾರ್ಮಿಕ ಕಟ್ಟಳೆಯಾಗಿಯೂ ಕಾರ್ಯನಿರ್ವಹಿಸುತ್ತದೆ. ಶಿಯಾ ಮುಸ್ಲಿಮರು ರುಮಾಲನ್ನು ಧರಿಸುವುದನ್ನು ಸುನ್ನಾ ಮುಅಕ್ಕದಾ (ದೃಢಪಟ್ಟ ಸಂಪ್ರದಾಯ) ಎಂದು ಪರಿಗಣಿಸುತ್ತಾರೆ. ರುಮಾಲು ಸೂಫ಼ಿ ವಿದ್ವಾಂಸರ ಸಾಂಪ್ರದಾಯಿಕ ತಲೆಯುಡುಗೆ ಕೂಡ ಆಗಿದೆ. ಜೊತೆಗೆ, ಕುಲೀನ ಜನರು ಧಾರ್ಮಿಕ ಹಿನ್ನೆಲೆಯನ್ನು ಲೆಕ್ಕಿಸದೆ ರುಮಾಲುಗಳನ್ನು ಹಲವುವೇಳೆ ಧರಿಸಿದ್ದಾರೆ. ಕೆಲವೊಮ್ಮೆ ಇವನ್ನು ಕೂದಲನ್ನು ರಕ್ಷಿಸಲು ಅಥವಾ ಕ್ಯಾನ್ಸರ್ ಚಿಕಿತ್ಸೆಗಳ ನಂತರ ಮಹಿಳೆಯರಿಗೆ ತಲೆಹೊದಿಕೆಯಾಗಿ ಕೂಡ ಧರಿಸಲಾಗುತ್ತದೆ.

ಭಾರತದಲ್ಲಿ, ರುಮಾಲನ್ನು ಪಗಡಿ ಎಂದು ಕೂಡ ಕರೆಯಲಾಗುತ್ತದೆ. ಇದರರ್ಥ ಪುರುಷರು ಧರಿಸುವ ಮತ್ತು ಕೈಯಿಂದ ಕಟ್ಟಲ್ಪಡುವ ತಲೆಯುಡುಗೆ. ಇದರ ಹಲವಾರು ಶೈಲಿಗಳಿವೆ. ಪ್ರತಿಯೊಂದು ಶೈಲಿಯು ಧರಿಸುವವನ ಪ್ರದೇಶ ಅಥವಾ ಧರ್ಮಕ್ಕೆ ನಿರ್ದಿಷ್ಟವಾಗಿದೆ. ಇವು ಆಕಾರ, ಗಾತ್ರ ಮತ್ತು ಬಣ್ಣದಲ್ಲಿ ಬದಲಾಗುತ್ತವೆ. ಉದಾಹರಣೆಗೆ ಮೈಸೂರು ಪೇಟಾ, ಮರಾಠಿ ಫೇಟಾ, ಪುಣೇರಿ ಪಗಡಿ ಮತ್ತು ಸಿಖ್ ದಸ್ತಾರ್. ಎಲ್ಲೇ ಧರಿಸಲ್ಪಟ್ಟರೂ ಪಗಡಿಯು ಗೌರವ ಮತ್ತು ಮರ್ಯಾದೆಯ ಸಂಕೇತವಾಗಿದೆ. ಅವರಿಗೆ ಧರಿಸಲು ಪಗಡಿಗಳನ್ನು ಕೊಡುವ ಮೂಲಕ ಪ್ರಮುಖ ಅತಿಥಿಗಳನ್ನು ಗೌರವಿಸುವುದು ಸಾಮಾನ್ಯ ಪದ್ಧತಿಯಾಗಿದೆ.

ಹಲವುವೇಳೆ ಸಂದರ್ಭ ಅಥವಾ ಸನ್ನಿವೇಶಕ್ಕೆ ಸರಿಹೊಂದುವಂತೆ ಬಣ್ಣಗಳನ್ನು ಆಯ್ಕೆಮಾಡಲಾಗುತ್ತದೆ: ಉದಾಹರಣೆಗೆ ಕೇಸರಿಯು ಶೌರ್ಯ ಅಥವಾ ತ್ಯಾಗದೊಂದಿಗೆ (ಹುತಾತ್ಮತೆ) ಸಂಬಂಧಿತವಾಗಿದೆ ಮತ್ತು ಇದನ್ನು ರ‍್ಯಾಲಿಗಳ ಅವಧಿಯಲ್ಲಿ ಧರಿಸಲಾಗುತ್ತದೆ; ಬಿಳಿ ಬಣ್ಣವು ಶಾಂತಿಗೆ ಸಂಬಂಧಿಸಿದೆ ಮತ್ತು ಇದನ್ನು ಹಿರಿಯರು ಧರಿಸುತ್ತಾರೆ; ಮತ್ತು ಗುಲಾಬಿ ಬಣ್ಣವು ವಸಂತ ಋತುವಿಗೆ ಸಂಬಂಧಿಸಿದೆ, ಮತ್ತು ಇದನ್ನು ಆ ಋತುವಿನಲ್ಲಿ ಅಥವಾ ಮದುವೆ ಸಮಾರಂಭಗಳಲ್ಲಿ ಧರಿಸಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ತಲೆಯುಡುಗೆಗಳು
ಭೀಮಾಶಂಕರ ಸಹಕಾರಿ ಸಕ್ಕರೆ ಕಾರ್ಖಾನೆ

ಭೀಮಾಶಂಕರ ಸಹಕಾರಿ ಸಕ್ಕರೆ ಕಾರ್ಖಾನೆಯು ವಿಜಯಪುರ ಜಿಲ್ಲೆಯ ಚಡಚಣ ತಾಲ್ಲೂಕಿನ ಮರಗೂರ ಗ್ರಾಮದ ಹತ್ತಿರ 1982 ಸ್ಥಾಪಿತವಾಗಿದೆ.

## ಇತಿಹಾಸ
ನಾಲ್ಕೈದು ದಶಕಗಳ ಹಿಂದೆ ವಿಜಯಪುರ ಜಿಲ್ಲೆಯಲ್ಲಿ ಸಹಕಾರಿ ಸಕ್ಕರೆ ಕಾರ್ಖಾನೆ ಸ್ಥಾಪಿಸುವ ಕನಸಿನೊಂದಿಗೆ ರೈತರ ಷೇರು ಸಂಗ್ರಹ, ಲೈಸೆನ್ಸ್‌ ಸಹಿತ ಜನ್ಮತಳೆದಿದ್ದ **ಭೀಮಾಶಂಕರ ಸಹಕಾರಿ ಸಕ್ಕರೆ ಕಾರ್ಖಾನೆ** ಹಲವು ಕಾರಣಗಳಿಂದ ಸಂಪೂರ್ಣ ಸ್ಥಗಿತವಾಗಿತ್ತು. 2017-2018ರಲ್ಲಿ ರಾಜಕೀಯ ಇಚ್ಛಾಶಕ್ತಿ ಹಾಗೂ ರೈತರ ಸಹಕಾರ, ಸರ್ಕಾರದ ನೆರವಿನ ಫಲವಾಗಿ ಮುಚ್ಚಿಹೋಗಿದ್ದ ಈ ಸಹಕಾರಿ ಸಕ್ಕರೆ ಕಾರ್ಖಾನೆ ಮರುಜೀವ ಪಡೆದಿದೆ.

ಕುಡಿಯುವ ನೀರಿಗೂ ತತ್ವಾರ ಎದುರಿಸುವ ಮೂಲಕ ಭೀಕರ ಬರಕ್ಕೆ ಹೆಸರಾಗಿರುವ ವಿಜಯಪುರ ಜಿಲ್ಲೆಯ ರೈತರು ಕಠಿಣ ಪರಿಶ್ರಮದ ಫಲವಾಗಿ ಕಬ್ಬು ಬೆಳೆಯುತ್ತಿದ್ದಾರೆ. ಪರಿಣಾಮ ಇಂಡಿ, ಸಿಂದಗಿ, ಬಬಲೇಶ್ವರ ಮತ್ತು ಮುದ್ದೇಬಿಹಾಳ ಭಾಗದಲ್ಲಿ ಕರ್ನಾಟಕ ಮಾತ್ರವಲ್ಲದೇ ಮಹಾರಾಷ್ಟ್ರದ ರಾಜಕೀಯ ನಾಯಕರ ಮಾಲೀಕತ್ವದ ಖಾಸಗಿ ಸಕ್ಕರೆ ಕಾರ್ಖಾನೆಗಳು ಎರಡು ದಶಕಗಳಿಂದ ಇಲ್ಲಿ ಸಕ್ಕರೆ ಉತ್ಪಾದಿಸುತ್ತಿವೆ. ಜಿಲ್ಲೆಯಲ್ಲಿ ಸಹಕಾರಿ ಕ್ರಾಂತಿಯ ಫಲವಾಗಿ ಸಹಕಾರಿ ಸಕ್ಕರೆ ಕಾರ್ಖಾನೆ ಆರಂಭಿಸುವ ಚಿಂತನೆ ಆರಂಭಗೊಂಡಾಗ ನಂದಿ ಹಾಗೂ ಭೀಮಾಶಂಕರ ಕಾರ್ಖಾನೆಗಳನ್ನು ಆರಂಭಕ್ಕೆ ನಿರ್ಧರಿಸಲಾಯಿತು.  1995ರಲ್ಲಿ ವಿಜಯಪುರ ತಾಲ್ಲೂಕಿನ ಕೃಷ್ಣಾನಗರದಲ್ಲಿ **ನಂದಿ ಸಹಕಾರಿ ಸಕ್ಕರೆ ಕಾರ್ಖಾನೆ** ಆರಂಭಗೊಂಡು, ಈಗ ದೇಶದಲ್ಲೇ ಅತ್ಯುತ್ತಮ ಸಹಕಾರಿ ಸಕ್ಕರೆ ಕಾರ್ಖಾನೆ ಎಂಬ ಹೆಗ್ಗಳಿಕೆ ಹೊಂದಿದೆ.

## ಹಿನ್ನಲೆ
ಆದರೆ ಇದೇ ಅವಧಿಯಲ್ಲಿ ಎಸ್‌.ಆರ್‌.ಸಾಖರೆ ಎಂಬುವರ ಪರಿಶ್ರಮದ ಫಲವಾಗಿ ಲೈಸೆನ್ಸ್‌ ಪಡೆದರೂ ಭೀಮಾಶಂಕರ ಸಹಕಾರಿ ಸಕ್ಕರೆ ಕಾರ್ಖಾನೆ ಆರಂಭಗೊಳ್ಳಲೇ ಇಲ್ಲ. ಇಂಡಿ ಭಾಗದ ರೈತರು ಭೀಕರ ಬರದಲ್ಲೂ ತಲಾ ಒಂದು ಸಾವಿರ ರೂ. ಷೇರು ಹಣ ಸಂಗ್ರಹಿಸಿ, ನಂತರ ಷೇರು ಮೊತ್ತವನ್ನು ಎರಡು ಸಾವಿರ ರೂ. ಏರಿಸಿದರು. ಪರಿಣಾಮ 16,395 ಸದಸ್ಯರಿಂದ 4.61 ಕೋಟಿ ರೂ.ಷೇರು ಸಂಗ್ರಹಿಸಿ, ಇಂಡಿ ತಾಲೂಕ ಮರಗೂರು ಗ್ರಾಮದ ಬಳಿ 181 ಎಕರೆ ಪ್ರದೇಶದಲ್ಲಿ ಕಾರ್ಖಾನೆ ಆರಂಭಕ್ಕೆ ಸಿದ್ಧತೆ ಮಾಡಿಕೊಳ್ಳಲಾಯಿತು. ಆದರೆ ಕಾರಣಾಂತರಗಳಿಂದ ಕಾರ್ಖಾನೆ ಆರಂಭಗೊಳ್ಳಲೇ ಇಲ್ಲ. ಈ ಕಾರ್ಖಾನೆ ಒಟ್ಟು 181 ಎಕರೆ ಪ್ರದೇಶದಲ್ಲಿ ತಲೆ ಎತ್ತಿದ್ದು.೧೪ ಮೇಗಾವ್ಯಾಟ್ ವಿದ್ಯುತ್ ತಯಾರಿಸಿ ಅದರಲ್ಲಿ ೯ ಮೇಗಾವ್ಯಾಟ್‌ನ್ನು ಹೆಸ್ಕಾಂಗೆ, ಉಳಿದಿದ್ದನ್ನು ಕಾರ್ಖಾನೆಗೆ ಉಪಯೋಗಿಸುತ್ತಿದೆ.

1997 ಹಾಗೂ 2001ರಲ್ಲಿ ಸರ್ಕಾರ 8.20 ಕೋಟಿ ರೂ. ಷೇರು ಬಂಡವಾಳ ನೀಡಿದರೂ ಕಾರ್ಖಾನೆ ಆರಂಭಗೊಳ್ಳಲಿಲ್ಲ. ಅಂತಿಮವಾಗಿ ಇಲ್ಲಿನ ದುಸ್ಥಿತಿ ಗಮನಿಸಿದ ಸಹಕಾರಿ ಇಲಾಖೆಯ ಬೆಳಗಾವಿ ಜಂಟಿ ಉಪ ನಿಬಂಧಕರು ಭೀಮಾಶಂಕರ ಸಹಕಾರಿ ಸಕ್ಕರೆ ಕಾರ್ಖಾನೆ ಆರಂಭಿಸುವುದು ಅಸಾಧ್ಯ ಎಂಬ ಷರಾ ಹಾಕಿದ ಕಾರಣ ಕಾರ್ಖಾನೆ ಲೈಸೆನ್ಸ್‌ ರದ್ದಾಗಿ, ಲಿಕ್ವಿಡೇಶನ್‌ ಆಗಿತ್ತು. ಮತ್ತೂಂದೆಡೆ ಈ ಕಾರ್ಖಾನೆ ಆರಂಭದ ಕನಸು ಕಂಡಿದ್ದ ಷೇರುದಾರರು ಒಬ್ಬೊಬ್ಬರಾಗಿ ತಾವು ಕಂಡ ಕನಸು ಕೈಗೂಡದ ಕೊರಗಿನಲ್ಲೇ ಕೊನೆಯುಸಿರೆಳೆದರು. ಒಂದು ಹಂತದಲ್ಲಿ ಈ ಕಾರ್ಖಾನೆ ಖಾಸಗಿ ಕೈವಶ ಆಗುವ ಹಂತಕ್ಕೆ ಹೋದರೂ ರೈತರು ಮಾತ್ರ ಜಗ್ಗಲಿಲ್ಲ. ರೈತರೆಲ್ಲ ಒಗ್ಗೂಡಿ ಹೈಕೋರ್ಟ್‌, ಸುಪ್ರೀಂಕೋಟ್‌ ವರೆಗೆ ಹೋರಾಡಿ ಕಾರ್ಖಾನೆ ಆರಂಭಿಸುವ ತಮ್ಮ ಕನಸು ಜೀವಂತ ಇರಿಸಿಕೊಂಡಿದ್ದರು.

## ಮತದಾನ
ಕಾರ್ಖಾನೆ ವ್ಯಾಪ್ತಿಗೆ ಇಂಡಿ ಹಾಗೂ ಸಿಂದಗಿ ತಾಲ್ಲೂಕಿನ 123 ಗ್ರಾಮಗಳು ಸೇರಿದ್ದು, 17,013 ಷೇರು ಸದಸ್ಯರಿದ್ದಾರೆ. 15,316 ಅ ವರ್ಗ ಸದಸ್ಯರು (ಕಬ್ಬು ಬೆಳೆಗಾರರು), 1184 ಬ ವರ್ಗದ (ಕಬ್ಬು ಬೆಳೆಗಾರರಲ್ಲದ ಸದಸ್ಯರು), 69 ಸಿ ವರ್ಗ (ಸಂಘ ಸಂಸ್ಥೆಗಳು) ಸದಸ್ಯರಿದ್ದಾರೆ. ಕಾರ್ಖಾನೆ ವ್ಯಾಪ್ತಿಗೆ ಇಂಡಿ ಹಾಗೂ ಸಿಂದಗಿ ತಾಲೂಕಿನ ಸದಸ್ಯರಿಗೆ ಮಾತ್ರ ಮತದಾನ ಅವಕಾಶ ಇರುತ್ತದೆ. ಬೇರೆ ತಾಲೂಕಿನವರು ಕೂಡ ಷೇರುದಾರರಾಗಿದ್ದು, ಅವರಿಗೆ ಮತದಾನದ ಹಕ್ಕು ಇರಲ್ಲ.

ಭೀಮಾಶಂಕರ ಕಾರ್ಖಾನೆಯ ಬೈಲಾ ಪ್ರಕಾರ ಆಡಳಿತ ಮಂಡಳಿಯಲ್ಲಿ 15 ನಿರ್ದೇಶಕರಿರುತ್ತಾರೆ. ಇದರಲ್ಲಿ ಅ ವರ್ಗದಿಂದ (ಕಬ್ಬು ಬೆಳೆಗಾರ ಕ್ಷೇತ್ರ)9 ನಿರ್ದೇಶಕರು ಆಯ್ಕೆಯಾಗಬೇಕಿದೆ. 9 ನಿರ್ದೇಶಕ ಸ್ಥಾನಗಳಲ್ಲಿ ಸಾಮಾನ್ಯ 3, ಎಸ್‌ಸಿ/ಎಸ್‌ಟಿ ತಲಾ 1, ಮಹಿಳೆಯರು 2, ಹಿಂದುಳಿದ ವರ್ಗಕ್ಕೆ 2 ಸ್ಥಾನ ಮೀಸಲಾಗಿವೆ.

ಬ ವರ್ಗದಿಂದ (ಕಬ್ಬು ಬೆಳೆಗಾರರಲ್ಲದ ಸದಸ್ಯರ ಕ್ಷೇತ್ರ) 1 ಸ್ಥಾನ ಹಾಗೂ ಸಿ ವರ್ಗ (ಸಂಘಸಂಸ್ಥೆಗಳ ಕ್ಷೇತ್ರ)ದಿಂದ 1ಸ್ಥಾನಕ್ಕೆ ಚುನಾವಣೆ ನಡೆಯಲಿದೆ. 1ನಿರ್ದೇಶಕ ಸ್ಥಾನಕ್ಕೆ ಸರಕಾರದಿಂದ ಹಾಗೂ ಮತ್ತೊಂದು ನಿರ್ದೇಶಕ ಸ್ಥಾನವನ್ನು ಕಾರ್ಖಾನೆಯ ಆರ್ಥಿಕ ನೆರವು ಸಂಸ್ಥೆ (ಡಿಸಿಸಿ ಬ್ಯಾಂಕ್‌)ಯಿಂದ ನಾಮನಿರ್ದೇಶನ ಮಾಡಲಾಗುವುದು.

## ಉಲ್ಲೇಖಗಳು 
ವರ್ಗ:ಉದ್ಯಮ
ಹ್ಯೂಬರ್ಟ್ ಸೆಸಿಲ್ ಬೂತ್

**ಹ್ಯೂಬರ್ಟ್ ಸೆಸಿಲ್ ಬೂತ್** (ಜುಲೈ 4, 1871 - ಜನವರಿ 14, 1955)   ಇಂಗ್ಲಿಷ್ ಎಂಜಿನಿಯರ್ ಆಗಿದ್ದು, ಮೊದಲ ಚಾಲಿತ ವ್ಯಾಕ್ಯೂಮ್ ಕ್ಲೀನರ್ ಕಂಡುಹಿಡಿದಿದ್ದಾರೆ.  ಫೆರ್ರಿಸ್ ಚಕ್ರಗಳು,  ಅಮಾನತು ಸೇತುವೆಗಳು ಮತ್ತು ಕಾರ್ಖಾನೆಗಳನ್ನು ವಿನ್ಯಾಸಕ, ಬ್ರಿಟಿಷ್ ವ್ಯಾಕ್ಯೂಮ್ ಕ್ಲೀನರ್ ಮತ್ತು ಎಂಜಿನಿಯರಿಂಗ್ ಕಂಪೆನಿಯ ಅಧ್ಯಕ್ಷ ಮತ್ತು ವ್ಯವಸ್ಥಾಪಕ ನಿರ್ದೇಶಕರಾಗಿದ್ದರು.

## ಆರಂಭಿಕ ಜೀವನ 
ಬೂತ್  ಇಂಗ್ಲೆಂಡ್ನ ಗ್ಲೌಸೆಸ್ಟರ್   ನಲ್ಲಿ 1871 ರಲ್ಲಿ ಜನಿಸಿದರು. ಗ್ಲೌಸೆಸ್ಟರ್ ಕಾಲೇಜ್ ಮತ್ತು ಹೆಡ್ಮಾಸ್ಟರ್ ರೆವೆರೆಂಡ್ ಹೆಚ್. ಲಾಯ್ಡ್ ಬ್ರೀಟನ್ರವರ ಗ್ಲೌಸೆಸ್ಟರ್ ಕೌಂಟಿ ಶಾಲೆಗಳಲ್ಲಿ  ಶಿಕ್ಷಣ ಪಡೆದರು.  ಲಂಡನ್ನ ಸಿಟಿಯಲ್ ಟೆಕ್ನಿಕಲ್ ಕಾಲೇಜ್, ಸಿಟಿ ಮತ್ತು ಗಿಲ್ಡ್ನಲ್ಲಿ ಪ್ರವೇಶ ಪಡೆದರು. ಅವರು ಪ್ರೊಫೆಸರ್ ವಿಲಿಯಂ ಕ್ಯಾಥಾರ್ನ್ ಅನ್ವಿನ್ನ  ಅಡಿಯಲ್ಲಿ ಸಿವಿಲ್ ಇಂಜಿನಿಯರಿಂಗ್ ಮತ್ತು ಮೆಕ್ಯಾನಿಕಲ್ ಇಂಜಿನಿಯರಿಂಗ್ನಲ್ಲಿ ಮೂರು ವರ್ಷಗಳ ಕೋರ್ಸ್ ಪೂರ್ಣಗೊಳಿಸಿದರು. ಡಿಪ್ಲೊಮಾ ಆಫ್ ಅಸೋಸಿಯೇಟ್ಸ್ಶಿಪ್ (ಎಸಿಜಿಐ) ಯನ್ನು ಅವರು ಪೂರ್ಣಗೊಳಿಸಿ ಎಂಜಿನಿಯರಿಂಗ್ ಇಲಾಖೆಯಲ್ಲಿ ಎರಡನೇ ಸ್ಥಾನ ಪಡೆದರು. ಅವರು ಸಿವಿಲ್ ಎಂಜಿನಿಯರ್ಸ್ ಸಂಸ್ಥೆಯ ವಿದ್ಯಾರ್ಥಿಯಾಗಿದ್ದರು.

## ವೃತ್ತಿಜೀವನ 
ಡಿಸೆಂಬರ್ 1892 ರಲ್ಲಿ ಅವರು ಮೆಸ್ರ್ಸ್ ಮೌಡ್ಸ್ಲೇ ಸನ್ಸ್ & ಫೀಲ್ಡ್, ಲ್ಯಾಂಬೆತ್, ಲಂಡನ್ನ ಶ್ರೀ ಚಾರ್ಲ್ಸ್ ಸೆಲ್ಸ್ನ ಸಿವಿಲ್ ಎಂಜಿನಿಯರ್ ಆಗಿ ಡ್ರಾಯಿಂಗ್ ಕಚೇರಿಯನ್ನು ಸೆರಿದರು. ಅವರು ಲಂಡನ್, ಬ್ಲ್ಯಾಕ್ಪೂಲ್, ಪ್ಯಾರಿಸ್ ಮತ್ತು ವಿಯೆನ್ನಾದಲ್ಲಿ ಮನರಂಜನಾ ಪಾರ್ಕ್ಗಳಿಗೆ ಸೇತುವೆಗಳು ಮತ್ತು ದೊಡ್ಡ ಫೆರ್ರಿಸ್ ಚಕ್ರಗಳನ್ನು ವಿನ್ಯಾಸಗೊಳಿಸಿದರು.  ಅವರು ರಾಯಲ್ ನೌಕಾ ಯುದ್ಧನೌಕೆಗಳಿಗೆ ಎಂಜಿನ್ ವಿನ್ಯಾಸವನ್ನು ಸಹ ಮಾಡಿದರು.

## ವೈಯಕ್ತಿಕ ಜೀವನ  
ಪ್ರೀತ್, ಮೆಟ್ಫೋರ್ಡ್ ಮತ್ತು ಕಂಪೆನಿ ಲಿಮಿಟೆಡ್ನ ನಿರ್ದೇಶಕ ಫ್ರಾನ್ಸಿಸ್ ಟ್ರಾಂಗ್ ಪಿಯರ್ಸ್ನ ಮಗಳನ್ನು ಬೂತ್ ಮದುವೆಯಾದರು. ಅವರು ಹಗ್ ಪೆಂಬ್ರೋಕ್ ವೌಲೆಸ್ನ ಸ್ನೇಹಿತರಾಗಿದ್ದರು. ಬೂತ್ 14 ಜನವರಿ 1955 ರಂದು ಇಂಗ್ಲೆಂಡ್ನ ಕ್ರಾಯ್ಡನ್ನಲ್ಲಿ ನಿಧನರಾದರು.  ಅವರಿಗೆ ನೈಟ್ಹುಡ್ ನೀಡಲಾಯಿತು, ಆದರೆ ಅದನ್ನು ತಿರಸ್ಕರಿಸಿದ್ದರು. ಅವನ ತಂದೆ, ಅಬ್ರಹಾಂ ಸೆಸಿಲ್ ಬೂತ್ ಅಟ್ಲಾಂಟಿಕ್ ಟೆಲಿಫೋನ್ ಲೈನ್ಗಳ ಅಭಿವೃದ್ಧಿಯಲ್ಲಿ ತೊಡಗಿಸಿಕೊಂಡಿದ್ದರು.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಬ್ರಿಟಿಷ್ ಎಂಜಿನಿಯರ್ಗಳು
ಚೈತನ್ಯ

ಸಂಸ್ಕೃತ ಶಬ್ದವಾದ **ಚೈತನ್ಯ**ದ ಅರ್ಥ 'ತಿಳಿವು/ಅರಿವು/ಜ್ಞಾನ' ಅಥವಾ 'ಪ್ರಾಣ/ಚೇತನ/ಜೀವ' ಅಥವಾ 'ಬುದ್ಧಿಶಕ್ತಿ/ಬುದ್ಧಿವಂತಿಕೆ' ಅಥವಾ 'ಸಂವೇದನೆ'. ಇದು ಪರಿಶುದ್ಧ ಪ್ರಜ್ಞೆ ಅಥವಾ ಬ್ರಹ್ಮಾಂಡೀಯ ಬುದ್ಧಿಶಕ್ತಿ, ಅಂದರೆ ತನ್ನನ್ನು ತಿಳಿದುಕೊಂಡಿರುವ ಮತ್ತು ಇತರರನ್ನು ಕೂಡ ತಿಳಿದುಕೊಂಡಿರುವ ಪ್ರಜ್ಞೆ. ಇದರರ್ಥ ಶಕ್ತಿ ಅಥವಾ ಉತ್ಸಾಹ ಎಂದು ಕೂಡ ಇದೆ. ಋಗ್ವೇದದಲ್ಲಿ (ಋ.ವೇ.೪.೪೯.೫) ನೃಶದನೆಂದರೆ ಮಾನವರೊಳಗಿನ ನಿವಾಸಿ; ನೃಶದ ಪದವನ್ನು ಚೈತನ್ಯ ಅಥವಾ ಪ್ರಜ್ಞೆ ಅಥವಾ ಪ್ರಾಣ ಅಥವಾ 'ಜೀವಶಕ್ತಿ' ಎಂದು ವಿವರಿಸಲಾಗಿದೆ, ಏಕೆಂದರೆ ಇವೆರಡೂ ಮಾನವರಲ್ಲಿ ಇರುತ್ತವೆ.

ಉಪನಿಷತ್‍ಗಳಲ್ಲಿ, ಜೀವಿಯಲ್ಲಿನ ಪ್ರಜ್ಞೆಯ ಪ್ರಧಾನ ತತ್ವದ ಪ್ರಕಾರ ಆತ್ಮವು ಪ್ರಕೃತಿಯ ಏಳುಪಟ್ಟು ಚಲನೆಯಲ್ಲಿ ತನ್ನನ್ನು ವಿಭಿನ್ನವಾಗಿ ಪ್ರತಿನಿಧಿಸಿಕೊಳ್ಳುತ್ತದೆ ಎಂದು ವಿವರಿಸಲಾಗಿದೆ. ಪ್ರಜ್ಞೆಯ ಈ ಏಳು ರೂಪಗಳು ಯಾವುವೆಂದರೆ – ೧) ಭೌತಿಕ ಪ್ರಜ್ಞೆ, ೨) ಜೀವಧಾರಕ ಪ್ರಜ್ಞೆ, ೩) ಮಾನಸಿಕ ಪ್ರಜ್ಞೆ, ೪) ಬೌದ್ಧಿಕವನ್ನು ಮೀರಿದ ಪ್ರಜ್ಞೆ, ೫) ವಿಶ್ವವ್ಯಾಪಿ ದಿವ್ಯಾನಂದ ಅಥವಾ ಪರಮಾನಂದ ಪ್ರಜ್ಞೆಗೆ ಸರಿಯಾದ ಪ್ರಜ್ಞೆ, ೬) ಅನಂತ ದೈವಿಕ ಆತ್ಮಪ್ರಜ್ಞೆಗೆ ಸರಿಯಾದ ಪ್ರಜ್ಞೆ, ಮತ್ತು ೭) ಪರಿಶುದ್ಧ ದೈವಿಕ ಅಸ್ತಿತ್ವದ ಸ್ಥಿತಿಗೆ ಸರಿಯಾದ ಪ್ರಜ್ಞೆ. ಅರವಿಂದ ಘೋಷ್‍ರು ಅನಂತ ಆತ್ಮಪ್ರಜ್ಞೆಗೆ ಸರಿಯಾದ ಪ್ರಜ್ಞೆಯನ್ನು ಚೈತನ್ಯ ಪುರುಷ ಎಂದು ಕರೆಯುತ್ತಾರೆ. ಸುಷುಪ್ತಿಯಲ್ಲಿ ಮತ್ತು ಯೋಗದಲ್ಲಿ ಬಹಿರಂಗಗೊಳಿಸಲಾದ ಬ್ರಹ್ಮನ್‍ನ ಅವಶ್ಯಕವಾದ ಸ್ವರೂಪವೇ ಚೈತನ್ಯ (ಪರಿಶುದ್ಧ ಪ್ರಜ್ಞೆ).

ವೇದಾಂತಿಗಳು ಅವರ್ಣನೀಯ ಮಾಯೆಗೆ ಸಂಬಂಧಿಸಿದ ಪ್ರಜ್ಞೆ ಅಥವಾ ಮಾಯಾಒಪಾಹಿತ ಚೈತನ್ಯದ ಬಗ್ಗೆ ಕೂಡ ಮಾತನಾಡುತ್ತಾರೆ. ಇದು ಸಂಪೂರ್ಣ ಅಸ್ತಿತ್ವದ ಸೃಷ್ಟಿ, ಸ್ಥಿತಿ ಮತ್ತು ಲಯದ ಕಾರ್ಯಗಳಿಗೆ ಜವಾಬ್ದಾರವಾಗಿದೆ. ವೇದಾಂತಿಗಳು ಅವಿದ್ಯೆಗೆ ಸಂಬಂಧಿಸಿದ ಪ್ರಜ್ಞೆ ಅಥವಾ ಅವಿದ್ಯಾಒಪಾಹಿತ ಚೈತನ್ಯದ ಬಗ್ಗೆ ಕೂಡ ಮಾತನಾಡುತ್ತಾರೆ. ಇದು ದೇಹದೊಂದಿಗೆ ಆತ್ಮದ ತಪ್ಪು ಗುರುತಿಗೆ, ಇತ್ಯಾದಿಗಳಿಗೆ ಕಾರಣವಾಗುತ್ತದೆ; ಮಾಯೆ ಮತ್ತು ಅವಿದ್ಯೆ ಎರಡನ್ನೂ ಇಲ್ಲದಂತೆ ಮಾಡಿದಾಗ, ಅಂದರೆ, ಎಲ್ಲ ವ್ಯತ್ಯಾಸಗಳನ್ನು ತೊಡೆದುಹಾಕಿದ ನಂತರ, ಯಾವುದು ಉಳಿಯುವುದೋ ಅದೇ ಪರಿಶುದ್ಧ ಪ್ರಜ್ಞೆ ಅಥವಾ ಚೈತನ್ಯ.

ಒಂದು ವಸ್ತುವಿನ ಸಂಪರ್ಕಕ್ಕೆ ಬಂದ ನಂತರ ಅಥವಾ ಅದನ್ನು ಆವರಿಸಿದ ನಂತರ ಮನಸ್ಸು ಊಹಿಸಿಕೊಳ್ಳುವ ಆ ವಸ್ತುವಿನ ರೂಪವನ್ನು ವೃತ್ತಿ ಎಂದು ಕರೆಯಲಾಗುತ್ತದೆ. ಅದನ್ನು ಆವರಿಸುವ ಪ್ರಕ್ರಿಯೆಯನ್ನು ವೃತ್ತಿ ವ್ಯಾಪ್ತಿ ಎಂದು ಕರೆಯಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಸಾದರಮಂಗಲ ಶಿಲಾಶಾಸನಗಳು

ಈ ಶಾಸನಗಳು ಬೆಂಗಳೂರಿನ ಸಾದರಮಂಗಲ ಪ್ರದೇಶದಲ್ಲಿ ದಾಖಲಾಗಿರುವ ಐತಿಹಾಸಿಕ ಶಿಲಾಶಾಸನಗಳಾಗಿವೆ. ಇವು ತಮಿಳು ಭಾಷೆಯಲ್ಲಿದ್ದು ಗ್ರಂಥ ಮತ್ತು ಅರವ (ತಮಿಳು) ಲಿಪಿಯಲ್ಲಿ ಬರೆಯಲ್ಪಟ್ಟಿವೆ. ಎರಡೂ ಶಾಸನಗಳು ಸುಸ್ಥಿತಿಯಲ್ಲಿದ್ದು ಒಂದು ಶಾಸನವನ್ನು ಬೆಂಗಳೂರಿನ ಮ್ಯೂಸಿಯಮ್ಮಿನಲ್ಲಿ ಇಡಲಾಗಿದೆ. ಈ ಎರಡೂ ಶಾಸನಗಳು ಹದಿನಾಲ್ಕನೆಯ ಶತಮಾನದ ಹೊಯ್ಸಳ ವಂಶದ ಇಮ್ಮಡಿ ವೀರಬಲ್ಲಾಳನ ಆಳ್ವಿಕೆಯ ಕಾಲದ್ದಾಗಿವೆ.

## ಶಿಲಾಶಾಸನ ೧
ಎಪಿಗ್ರಾಫಿಯ ಕರ್ನಾಟಿಕ ಗ್ರಂಥ ಒಂಬತ್ತನೇ ಸಂಪುಟದಲ್ಲಿ **BN60** ಸಂಖ್ಯೆಯಡಿ ದಾಖಲಾಗಿರುವ ಈ ಶಾಸನದ ಗಾತ್ರ 6'6"x3'. ಇದು ಕ್ರಿ.ಶ. ೧೩೩೭ನೇ ಇಸವಿಯ ಕಾಲದ ಶಾಸನವಾಗಿದೆ. ಇದು ಬೆಂಗಳೂರಿನ ಪುರಾತತ್ವ ಮೂಸಿಯಮ್ಮಿನಲ್ಲಿದೆ. ಇದರಲ್ಲಿನ ಪಠ್ಯ ಇಂತಿದೆ.

ಅದೇ ಗ್ರಾಮಕ್ಕೆ ಪಶ್ಚಿಮ ಬಟಾಯಿ ಜಮಿನಲ್ಲಿ ನೆಟ್ಟ ಕಲ್ಲು.

பின்பக்கம்
1.நோக்கின [கிணறும் தா]
2.ரா பூர்வமாக சந்த்3ராதி3த்ய-
3.வரை செல்ல கடவதா-
4. க வங்கிபுரத்து எடுத்தழகி-
5.யாருள்ளிட்டார் பங்கெட்டு
6.ஸ்ரீவற்ஸை ராமபிரான் பங்கி-
7.ரண்டு காராம்பிசேட்டு பு-
8.ருஷோத்தமந் பங்கு நாலு
9.வங்கிபுரத்து ஆண்டவில்லி ப-
10.ங்கொந்று மாருதி பங்கொன்று இவ-
11.ர்கலுக்கு ஸ்ர்வமாந்ந்யமாகக் குடுத்-
12.தோம் இந்த த4ர்ம்மத்துக்கு லங்க3நம்
13.பண்ணிநவன் க3ங்கை3க் க-
14.ரையில் குரால் பசுவை கொண்-

### ಅರ್ಥವಿವರಣೆ
(Tamil)-During the time that the pratapa-chakravatti Hosala-vira-Vallala-Devar was pleased to rule the earth-
(On the date specified), we, the inhabitants of Turaivali-nadu and Vira-Vallala-Deva's son.. ya-Nayakka, granted, with pouring of water, to continue for as long as the moon and the sun endure, the wet and dry lands with their four boundaries, including the trees overground and the wells underground, in........ of Turaivali-nadu, to certain persons (named) at the rate of so many shares (specified) each. We gave them (these lands) as a *sarva-manya*. (Usua; final imprecatory sentence). May there be prosperity. Ramabhadra again and again entreats all future kings that they should from time to time protect this bridge of virtue, which is common to all kings.

## ಶಿಲಾಶಾಸನ ೨
ಎಪಿಗ್ರಾಫಿಯ ಕರ್ನಾಟಿಕ ಗ್ರಂಥ ಒಂಬತ್ತನೇ ಸಂಪುಟದಲ್ಲಿ **BN59** ಸಂಖ್ಯೆಯಡಿ ದಾಖಲಾಗಿರುವ ಈ ಶಾಸನದ ಗಾತ್ರ 4'6"x2"6". ಇದು ಕ್ರಿ.ಶ. ೧೩೪೬ನೇ ಇಸವಿಯ ಕಾಲದ ಶಾಸನವಾಗಿದೆ. ಇದರಲ್ಲಿನ ಪಠ್ಯ ಇಂತಿದೆ.

ಅದೇ ಹೋಬಳಿ ನಾದರಮಂಗಲದ ಊರುಬಾಗಲ ಬಳಿ ನೆಟ್ಟಕಲ್ಲು

### ಅರ್ಥವಿವರಣೆ
(Tamil) – While the maha-mandalesvara, subduers of hostile kings, champions over kings who break their word, sri-vira-Ariyappa-udaiyar and Bukkana-udaiyar were ruling the earth  (On the date specified), we-the great patta-viyapari Muttiyarasan Ilaman Suvasa-nayakkar and the inhabitants of Tentarru-Turaivali-nadu in Sanai-nadu of Rajendira Sola-vala-nadu in Nigarli-Sola-mandalam-granted, with pouring of water, certain lands (specified), together with the right to sell or mortgage, to Gangadhara …………….. (Then follow boundaries of the lands granted)

## ಉಲ್ಲೇಖಗಳು
## ಹೊರಸಂಪರ್ಕ ಕೊಂಡಿಗಳು
*Inscription Stone of Bangalore, A physical verification project by Uday Kumar P L
*ಕಲ್ಲು ಕತೆಯ ಹೇಳಿದೆ! , ಉದಯವಾಣಿ, ೧೯ಮೇ೨೦೧೮
*Inscription stones of city now on Google Maps, K.Sarumathi, The Hindu, 19May2018

ವರ್ಗ:ಬೆಂಗಳೂರಿನ ಶಿಲಾಶಾಸನಗಳು
ಜೀಸಾಟ್ -1

ಜೀಸಾಟ್ -1 ಉಪಗ್ರಹ, ಮೊದಲ ಜಿಎಸ್ಎಲ್ವಿ ರಾಕೆಟ್ ಸರಣಿಯಲ್ಲಿ ಪ್ರಯೋಗಿಸಿದ ಒಂದು ಪ್ರಾಯೋಗಿಕ ಮಾಹಿತಿ ಉಪಗ್ರಹ.ಈ ಉಪಗ್ರಹದಲ್ಲಿ ಎಸ್-ಬಾಂಡ್ ಮೇಲೆ ಟ್ರಾನ್ಸ್ಮಿಟ್ / ಪ್ರಸಾರ ಚೆಯಿಯು ಪಲ್ಸುಮೊಡ್ ಮೊಡಲೆಸನ್ ಪರೀಕ್ಷಿಸು ಸಾಧನ (ಸಿ.ಸಿ.ಎಂ), ಸಿ-ಬ್ಯಾಂಡ್ನಲ್ಲಿ ಕಾರ್ಯನಿರ್ವಹಿಸುವ ಟ್ರಾನ್ಸ್ಫಾಂಡರ್ಸ್ ಹೊಂದಿಸಲಾಗಿದೆ.ಆದರೆ ಯೋಚಿಸಿದ ನಿರ್ದೇಶಿತ ಕಿಕ್ಷಿಯಕನ್ನಾ ಕಡಿಮೆ ಎತ್ತರಕ್ಷಯದಲ್ಲಿ ಉಪಗ್ರಹ ಪರಿಚಯಗೊಳಿಸಿದ ಕಾರಣ, ಈ ಉಪಗ್ರಹದಿಂದ ನಿರೀಕ್ಷಿತ ರೀತಿಯಲ್ಲಿ ಪೂರ್ಣ ಫಲಿತಾಂಶಗಳನ್ನು ಪಡೆದುಕೊಳ್ಳಲಾಗಲಿಲ್ಲ. ಜಿಯೋಸಾಟ್ -1 ಉಪಗ್ರಹ ಆಲೋಚಿಸಿದ ಗುರಿಪಕ್ಷ್ಯದಲ್ಲಿ ಸೇರ್ಪಡೆಯು ಪ್ರಾಥಮಿಕ ಮಾಹಿತಿ ಸಂಗ್ರಹ ವ್ಯವಸ್ಥೆಯು ವಿಫಲವಾಗಿದೆ. ಉಪಗ್ರಹ ಭ್ರಮಣ/ ತಿರುಗುವಿಕೆ 23 ಗಂಟೆ ನಿಮಿಷಗಳ ಬದಲಾಗಿ 24 ಗಂಟೆಗಳೆ ಆಗಿರುವುದರಿಂದ ಉಪಗ್ರಹ ಭೂಮಿಯ ಜಿಯೋ ಸಿಂಕ್ರೋನಸ್ ಕಕ್ಷೆಯಿಂದ ಪಡೆಯಲ್ಪಟ್ಟಿದೆ. ಸಂಕ್ಷೇಪಿಸದ ಡಿಜಿಟಲ್ ಟಿವಿ ಸಿಗ್ನಲ್ ಪ್ರಸಾರ, ಮತ್ತು ಡಿಜಿಟಲ್ ಆಡಿಯೊ ಪ್ರಸಾರ ಮತ್ತು ಪ್ರಾಯೋಗಿಕ ಪರೀಕ್ಷೆಯು  ವಿಫಲವಾಗಿದೆ.ಜಿಎಸ್ಎಲ್ವಿ ಉಪಗ್ರಹ ನ್ಯಾವಿಗೇಷನಲ್ ಉಪಗ್ರಹವನ್ನು ಜಿಯೋಸಿಂಕ್ರೋನಸ್ ಕಕ್ಷೆಯಲ್ಲಿ 19.2 ಡಿಗ್ರಿ 185 ಎಕ್ಸ್ 35.975 ಕಿ.ಮೀ. ಕಕ್ಷೆಯಲ್ಲಿ ಪರಿಚಯಿಸಬೇಕಾಗಿದ್ದರೂ, ಉಡಾವಣೆ ಗುರಿ ಅದರ ಕಡಿಮೆ ಪ್ರಮಾಣದಲ್ಲಿ ಪೂರೈಸಲಿಲ್ಲ. ಪ್ರೊಪಲ್ಸಿವ್ ಎಂಜಿನಿಯರ್ಗಳು ಸರಿಯಾಗಿ ಕೆಲಸ ಮಾಡಲಿಲ್ಲ.ಅದರಿಂದ ಉಪಗ್ರಹ ಕಕ್ಷೆಯಲ್ಲಿ ವಿತರಣೆ ಪರಿಣಾಮವಾಗಿಲ್ಲ.

## ಉಪಗ್ರಹ ವೈಫಲ್ಯದ ಕಾರಣಗಳು
ರಾಕೆಟ್ ನಲ್ಲಿ ಉಪಯೋಗಿಸಿದ 12 ಕೆಆರ್ಬಿ ಕ್ರಯೋಜೆನಿಕ್  ಇಂಜನ್ ವನ್ನು ರಷ್ಯಾ  ಸರಬರಾಜು ಮಾಡಿದೆ. ಈ ಇಂಜಿನ್, ಪೈಸ್ಟೇಜಿಯಲ್ಲಿ 710 ಸೆಕೆಂಡುಗಳ ಕಾಲ ದಹಿಸಬೇಕಾಗಿದೆ,ಆದರೆ ಅದು ಕೇವಲ 698 ಸೆಕೆಂಡುಗಳು ಮಾತ್ರ ಸುಟ್ಟಿದ ಕಾರಣದಿಂದಾಗಿ ಉಪಗ್ರಹವು ಕಕ್ಷೆ ಪ್ರವೇಶಿಸಲು ಸಾಧ್ಯವಾಗಲಿಲ್ಲ.ಪಿಎಸ್ಎಲ್ವಿವೀಕ್ನಾಗೆಯಲ್ಲಿ ಬಳಸಿದ ವಾಹನಾ ನ್ಯಾವಿಗೇಶನ್ (ವಾಹನ ಮಾರ್ಗಸೂಚಿ) ವಿಧಾನವನ್ನು ಜಿಎಸ್ಎಲ್ವಿ ವಾಹಕರಲ್ಲಿ ಬಳಸಿಕೊಳ್ಳುವುದು ಸಹ ಕಾರಣವಾಗುತ್ತದೆ.
## ಉಪಗ್ರಹ ವಿವರಗಳು
ಮೂರು ಸಿ-ಬ್ಯಾಂಡ್ ಟ್ರಾನ್ಸ್ಪಾಂಡರ್ಸ್ ಮತ್ತು ಒಂದು ಎಸ್-ಬ್ಯಾಂಡ್ ಟ್ರಾಂಸ್ಪಾಂಡರು ಹೊಂದಿರುವ ಜೀಸಾಟ್ -1 ಉಪಗ್ರಹ, ಜಿಎಸ್ಎಲ್ವಿ-ಡಿ 1 ಉಪಗ್ರಹ ಹೆದ್ದಾರಿ ಮೂಲಕ 2001 ಏಪ್ರಿಲ್ 18 ಬಾಹ್ಯಾಕಾಶಕ್ಕೆ ಪ್ರಯೋಗಿಸಲಾಯಿತು. ಜಿಎಸ್ಎಲ್ವಿ-ಡಿ 1 ಉಪಗ್ರಹ ವಾಹನಕಯಾನ ಮೂಲಕ 2001 ಏಪ್ರಿಲ್ 18 ಬಾಹ್ಯಾಕಾಶಕ್ಕೆ ಪ್ರಯೋಗಿಸಲಾಯಿತು. ಈ ಉಪಗ್ರಹವು ಆಂಧ್ರಪ್ರದೇಶದ ಆಂಧ್ರಪ್ರದೇಶದಲ್ಲಿ, ಸತೀಶ್ ಥಾವನ್ ಅಂತಹ ಶ್ರೀಹರಿಕೋಟದಲ್ಲಿದ್ದು, ಬಾಹ್ಯಾಕಾಶ ಕೇಂದ್ರದಿಂದ 18 ನೇ, ಏಪ್ರಿಲ್ ತಿಂಗಳು 2001 ವರ್ಷ 10.31 (UTC) ಗಂಟೆಗೆ ಉಡಾವಣಮಾಡಲಾಗಿದೆ. GSAT-1 ಉಪಗ್ರಹ ಪ್ರಯೋಗ, ಡಿಜಿಟಲ್ ಆಡಿಯೋ ಪ್ರಸಾರ, ಇಂಟರ್ನೆಟ್ ಸೇವೆಗಳು ಮತ್ತು ಕುಗ್ಗಿದ ಡಿಜಿಟಲ್ ಟಿವಿ ಪ್ರಸಾರವು ಅಂತಹ ಕಮ್ಯುನಿಕೇಶನ್ಸ್ ಉದ್ದೇಶಗಳಿಗೆ ಮಾತ್ರ ಉದ್ದೇಶವಾಗಿದೆ. ಉತ್ತಮವಾದ ಪ್ರತಿಕ್ರಿಯೆ ನಿಯಂತ್ರಣ ಥ್ರೋಸ್ಟರುಗಳು ಫಾಸ್ಟ್ರಿಕಾವರಿ ಸ್ಟಾರ್ಸೆಂಟರುಗಳು ಮತ್ತು ಬಹುವಿಧದ ರೇಡಿಯೇಟರ್ ಪ್ಯಾನಲ್ಗಳು ಹಲವಾರು ಹೊಸಅಂತರಿಕಪ್ರಯೋಗ ಸಾಧನಗಳನ್ನು ಹೊಂದಿಸಿವೆ.
## ನೋಡಿ
*ಸ್ಕಾಟ್‌ ಸ್ಯಾಟ್-1
*ಕಾರ್ಟೊಸ್ಯಾಟ್‌-೧
*ಜೀಸಾಟ್-12

## ಉಲ್ಲೇಖನ
ವರ್ಗ:ಕೃತಕ ಉಪಗ್ರಹಗಳು
ವರ್ಗ:ಬಾಹ್ಯಾಕಾಶ